Ο Rob Kardashian αδυνάτισε πολύ και είναι αγνώριστος - Queen.gr\nΟ Rob Kardashian αδυνάτισε πολύ και είναι αγνώριστος\nΔες τη σπάνια φωτό που ανέβασε στο account του\nΗ οικογένεια Kardashian είναι μία από τις πιο γνωστές τόσο στον κόσμο, όμως δεν είναι όλα τα μέλη της τόσο αναγνωρίσιμα. Οι αδερφές Kardashian-Jenner μονοπωλούν συνεχώς τα media και τα tabloids, κάτι που τα τελευταία χρόνια δεν ισχύει για τον αδερφό τους Rob Kardashian βέβαια. Από τότε που εκείνος χώρισε με τη Blac Chyna έχουμε χάσει τελείως τα ίχνη του, ενώ κάνει πολύ σπάνια εμφανίσεις, έως και καθόλου.\nΑυτό το Halloween όμως ήταν γραφτό να τον δούμε να συμμετέχει στους οικογενειακούς εορτασμούς, και τον είδαμε. Ναι, ναι όσο περίεργο και αν σου φαίνεται ο Rob Kardashian συνάντησε τα υπόλοιπα μέλη της οικογένειας και μάλιστα είχε μεταμφιεστεί (σε κάτι που δεν καταλάβαμε). Ο ίδιος ανέβασε μια φωτογραφία στο Instagram account του, στην οποία πόζαρε με την μητέρα του Kris Jenner, και πραγματικά είναι απίστευτο το πόσο έχει αδυνατίσει.\nΕίναι αλήθεια πως δυσκολευτήκαμε να τον αναγνωρίσουμε, και όχι δεν έφταιγε μόνο το Halloween outfit γι’ αυτό. Ο 32χρονος reality star έδειχνε φανερά αδυνατισμένος και πολύ καλά ψυχολογικά. Κάτι που μας χαροποίησε ιδιαίτερα αφού πολύ σπάνια τον βλέπουμε πια μαζί με την υπόλοιπη οικογένεια του.\nΤελικά ο χωρισμός του με τη Blac και η απομάκρυνση από τα φώτα της δημοσιότητας του έκανε αρκετό καλό. Ελπίζουμε να τον δούμε ξανά σύντομα όπως τον γνωρίσαμε, όμορφο και χαμογελαστό.


Nomiki.Thess: Γενική Συνέλευση την Τετάρτη στις 14:00!\nΓενική Συνέλευση την Τετάρτη στις 14:00!\nΜε απόφαση του ΔΣ ο Σύλλογος Φοιτητών Νομικής καλεί σε Γενική Συνέλευση, την Τετάρτη 2/12 στις 14:00 στο Α αφμιθέατρο. Θέματα είναι η υποχρηματοδότηση, η ψήφιση των μνημονιακών μέτρων όπως ο νόμος για τη διάλυση του ασφαιλιστικού και η τυχόν συμμετοχή στις κινητοποιήσεις ενόψει της απεργίας στις 3/12.\nΣτην αρχή τοποθετούνται όσοι καταθέτουν πλαίσια (δηλαδή σύνολα ψηφισμάτων προς ψήφιση) προκειμένου να τα παρουσιάσουν. Πλαίσιο μπορεί να καταθέσει οποιοδήποτε μέλος του συλλόγου φοιτητών νομικής. Συνήθως τα πλαίσια που κατατίθενται είναι της ΔΑΠ (όταν αποφασίζει να παραβρεθεί σε γενική συνέλευση), της ΠΚΣ, το Κοινό πλαίσιο (από τα σχήματα ΑΡΔΙΝ, ΕΑΑΚ, ΑΡΕΝ κι ανένταχτους φοιτητές που συμμετείχαν στη διαμόρφωσή του), της ΑΦΠ και των Αγωνιστικών Κινήσεων.\nΚατηγορία: γενική συνέλευση, Σύλλογος


Ρεκόρ στις αυτοκτονίες στην Ελλάδα: Γιατί; | politischios.gr\nτελ. ενημ.: 10/9/13 19:00\nΡεκόρ στις αυτοκτονίες στην Ελλάδα: Γιατί;\nΙδιαίτερα ανησυχητικά είναι τα στοιχεία της ΕΛΣΤΑΤ που δείχνουν την κατακόρυφη αύξηση των αυτοκτονιών στην Ελλάδα τα τελευταία χρόνια της κρίσης. Το ποσοστό των καταγεγραμμένων αυτοκτονιών από το 26,5% το 2011 εκτοξεύτηκε στο 43% σε σχέση με το 2007, όπου ήταν η τελευταία χρονιά πριν το ξεκίνημα της κρίσης.\nΣυγκεκριμένα, το 2007 καταγράφηκαν 328 αυτοκτονίες (268 άνδρες και 60 γυναίκες), το 2008 373 αυτοκτονίες (268 άντρες και 65 γυναίκες), το 2009 καταγράφηκαν 391 αυτοκτονίες (333 άντρες και 58 γυναίκες), το 2010 καταγράφηκαν 377 αυτοκτονίες (336 άντρες και 41 γυναίκες) και το 2011 καταγράφηκαν 477 αυτοκτονίες (393 άντρες και 84 γυναίκες).\nΣύμφωνα με την ΜΚΟ «Κλίμακα», εκτιμάται ότι στην πραγματικότητα οι αυτοκτονίες είναι πολύ περισσότερες από αυτές που καταγράφονται.\nΗ περιφέρεια με τον υψηλότερο δείκτη αυτοκτονιών είναι η Κρήτη, όπου το 2011 καταγράφηκαν 37 αυτοκτονίες, το 2012 49 αυτοκτονίες και το 2013 (μέχρι τις 27 Αυγούστου) 34 αυτοκτονίες.\nΣύμφωνα με την ΜΚΟ «Κλίμακα» οι περισσότεροι (35%) που καλούν στη γραμμή παρέμβασης για την αυτοκτονία (1018) είναι άνεργοι και ακολουθούν οι ελεύθεροι επαγγελματίες και οι συνταξιούχοι.\nΕνώ μέχρι πριν λίγα χρόνια, οι κλήσεις που δεχόταν η γραμμή παρέμβασης αφορούσαν κυρίως θέματα που άπτονται ψυχικής υγείας, πλέον κυριαρχούν τα κοινωνικά και οικονομικά προβλήματα.\nΤα ποσοστά των ανδρών και των γυναικών που απευθύνονται στη γραμμή παρέμβασης για την αυτοκτονία είναι αρκετά κοντά μεταξύ τους. Το 41% που τηλεφωνεί αφορά άτομα που καλούν γιατί ανησυχούν για κάποιον δικό τους άνθρωπο.\nΣύμφωνα με μελέτη σε 26 χώρες κράτη-μέλη της ΕΕ κατά την περίοδο 1970-2007, 1% αύξηση του δείκτη ανεργίας σχετίζεται με 0,79% αύξηση του δείκτη αυτοκτονιών στις ηλικίες κάτω των 65 ετών. Επιπρόσθετα, μία αύξηση μεγαλύτερη του 3% στο δείκτη ανεργίας επιφέρει αύξηση της τάξης του 4,45 % στις αυτοκτονίες μίας χώρας, με τον αντίκτυπο να είναι ισχυρότερος στις καθαρά παραγωγικές ηλικίες (30-44 ετών) του ανδρικού πληθυσμού.


6 άτομα / 3 υπνοδωμάτια / 2 μπάνια\nΗ"Villa Christina Kefalonia" είναι χτισμένη σε ένα επίπεδο και μπορεί να φιλοξενήσει μέχρι 6 άτομα.\nΤο κυρίως καθιστικό είναι ευρύχωρο και αποτελείται από 2 άνετους καναπέδες, πολυθρόνα και τραπεζάκι για καφέ μπροστά σε ένα μοντέρνο τζάκι. Οι μεγάλες μπαλκονόπορτες του σαλονιού οδηγούν στην επιπλωμένη βεράντα με θέα προς το βουνό και την πισίνα. Δίπλα στο σαλόνι θα βρείτε μια πλήρως εξοπλισμένη κουζίνα και την τραπεζαρία, το ιδανικό μέρος για να απολάυσετε πρωινό, δείπνο ή ένα απλό σνακ μέσα στη μέρα.\nΤα δύο master υπνοδωμάτια διαθέτουν king size κρεβάτια, μεγάλες ντουλάπες και μοντέρνα τηλεόραση. Το τρίτο υπνοδωμάτιο διαθέτει δύο μονά κρεβάτια. Όλα τα δωμάτια είναι ευρύχωρα, φωτεινά, πολύχρωμα και έχουν θέα στα γύρω βουνά, την πισίνα και τον όμορφο κήπο. Υπάρχει επίσης ένα μεγάλο μοντέρνο μπάνιο με καμπίνα ντους και ένα δεύτερο μικρότερο μπάνιο με ντους.\nΟι εξωτερικοί χώροι της "Villa Christina Kefalonia" εξασφαλίζουν απόλυτη ιδιωτικότητα, ασφάλεια και ηρεμία.\nΟ χώρος περιβάλλεται από καταπράσινα βουνά, ελαιόδεντρα και όμορφα λουλούδια. Ο χώρος της πισίνας διαθέτει ξαπλώστρες και ομπρέλες όπου μπορείτε να χαλαρώσετε ειρηνικά και να μαγευτείτε από την φύση που σας περιβάλλει.\nΗ μεγάλη υπαίθρια τραπεζαρία είναι το ιδανικό σημέιο για να απολάυσετε ένα απογευματινό μπάρμπεκιου με τους φίλους ή την οικογενειά σας.


Ανασκόπηση 2021: Οι διεθνείς δίσκοι της χρονιάς - Mix Grill: Μουσική - Θέατρο - Cinema\nΟι διεθνείς δίσκοι που ξεχωρίσαμε από μία ακόμη περίεργη χρονιά που φεύγει.\nΤο 2021 ήταν άλλη μία χρονιά με περιορισμούς και ιδιαίτερες αλλαγές στον τρόπο λειτουργίας της μουσικής βιομηχανίας. Αν και η ζωντανή μουσική επέστρεψε στο τρίτο τρίμηνο σε πολλές περιοχές του πλανήτη, τίποτα δεν έχει επιστρέψει στο παρελθόν. Βρισκόμαστε στην αλλαγή του χρόνου κοιτώντας το 2022 που φαίνεται να υπόσχεται πολλά περισσότερα από όλες τις απόψεις.\nΑυτό δε σημαίνει πως το 2021 δε μας έδωσε τίποτα σε επίπεδο δισκογραφίας, κι ας ήταν μία «περιορισμένη» χρονιά. Είχαμε μεγάλες επιστροφές από πολύ εμπορικά ονόματα όπως τους ΑΒΒΑ, την Adele, τους Coldplay και τους Killers, μαζί με πιο καινούργια σχήματα όπως οι Jungle και οι Idles. Ο Tom Jones κατάφερε να φτάσει στο νούμερο ένα των charts στα 80 του, ενώ μέσω της Eurovision ο κόσμος γνώρισε τους Måneskin που όντως έχουν μεγαλύτερο ενδιαφέρον από ό,τι μας έχει συνηθίσει ώς τώρα η ιδιαίτερη αυτή trash/cult μουσική διοργάνωση.\nΣε μία χρονιά που ήμασταν σε αναμονή, κυκλοφόρησαν πολλοί δίσκοι που είχαν ηχογραφηθεί μέσα στη πανδημία, χάσαμε τον Charlie Watts, τον Dusty Hill των ZZTop, τον Don Everly, τον Jim Steinman, τον Lee ‘Scratch’ Perry, τη Raffaella Carrà και τον Phil Spector, ενώ ανακοίνωσαν τη διάλυση τους οι Daft Punk και ο Tony Bennett έδωσε την τελευταία του συναυλία μαζί με τη Lady Gaga. Όμως επέστρεψαν και οι Iron Maiden με το "Senjutsu" που προκάλεσε ιδιαίτερους διαξιφισμούς στην ελληνική metal κοινότητα, γνωρίσαμε τους Dry Cleaning, ο Paul McCartney κυκλοφόρησε το "McCartney III", ο Robert Plant ξανασυνεργάστηκε με την Alison Krauss και η Little Simz ξάφνιασε τους συντάκτες του MixGrill (και όχι μόνο) για μία ακόμα φορά.\nΦίλες και φίλοι, το 2021 είναι μία χρονιά που όσον αφορά τα μουσικά δρώμενα και τις κυκλοφορίες θα παραμένει αμφιλεγόμενη. Παρόλα αυτά εμείς μαζέψαμε τη μουσική που ξεχώρισε και παρουσιάζουμε τους αγαπημένους δίσκους της χρονιάς σε μία σειρά που προέκυψε μετά από πολλές ώρες διεργασιών και «σκληρών διαξιφισμών».\nΔίσκοι #40 - #11\n40. Darkside - Spiral\n39. Fleshtones - Face Of The Screaming Warewolf\n38. Tyler, The Creator - Call Me If You Get Lost\n37. Spelling - The Turning Wheel\n36. Myles Kennedy - The Idles Of March\n35. La Femme - Paradigmes\n33. The Night Flight Orchestra - Aeromantic II\n32. Floating Points/Pharoah Sanders/The London Symphony Orchestra - Promises\n31. Bruno Pernadas - Private Reasons\n30. The Steven Wilson - Future Bites\n29. The Coral - Coral Island\n28. Mogwai - As the Love Continues\n27. Duran Duran - Future Past (Δισκοκριτική από τον Δημήτρη Καμπούρη)\n26. Parquet Courts - Sympathy for Life\n24. Paul McCartney - McCartney III\n23. black midi - Cavalcade\n22. Wolf Alice - Blue Weekend\n21. Squid - Bright Green Field (Δίσκος του Ιουνίου)\n20. Robert Plant, Alison Krauss - Raise The Roof (Δισκοκριτική)\n19. Godspeed You! Black Emperor - G_d's Pee AT STATE'S END! (Δίσκος του Μαΐου)\n17. The Weather Station - Ignorance (Δισκοκριτική)\n16. Bleachers - Take The Sadness Out Of Saturday Night (Δίσκος του Καλοκαιριού)\n15. Iron Maiden - Senjutsu (Δισκοκριτική)\n12. Idles - Crawler (Δίσκος του Νοεμβρίου)\n11. The Killers - Pressure Machine\nΟι 10 καλύτεροι δίσκοι του 2021\nΤο τρίτο album της Αμερικανίδας μουσικού, με Κορεάτικες ρίζες, Michelle Zaune στηρίζεται στα γνώριμα μονοπάτια της dream & indie pop μουσικής. Οι Beirut, οι Saint Etienne και οι Bat For Lashes συναντιόνται σ' αυτό το δισκάκι, το οποίο δεν παρουσιάζει κάτι το νεωτεριστικό, αλλά βασίζεται σε γνωστές μουσικές φόρμες, οι οποίες όμως έχουν μπολιαστεί με έναν όμορφο τρόπο, ώστε το "Jubilee" δικαίως να έχει 88 στα 100 στο Metacritic. Σε μια τόσο μέτρια προς το κακή - μουσικά - χρονιά, οι Japanese Breakfast έχουν μια ξεχωριστή πρόταση, η οποία δεν είμαι σίγουρος ότι θα θυμόμαστε μετά από πολλά χρόνια...\nΜε τον δεύτερο αυτό δίσκο τους οι Shame τοποθετούνται άνετοι στην αιχμή του βρετανικού ήχου στη μετά-Brexit εποχή. Οι Idles είνα ήδη εκεί, οι Ιρλανδοί Fontaines D.C. επίσης, αλλά και μερικά ακόμα συγκροτήματα, όπως οι Squid. Στον γενικότερα post-punk ήχο του "Drunk Tank Pink" - που ακόμα και ως τίτλος παίζει με το punk χωρίς να το αγγίζει ξεκάθαρα - υπάρχει η μουντίλα και το νεύρο της εποχή μας. Όλα αυτά σε μερικά πολύ καλά τραγούδια και διάρκεια που απορροφά χωρίς να κουράζει. Η συναυλία τους στην Αθήνα τον Δεκέμβρη αναβλήθηκε, οπότε μένει η ελπίδα να καταφέρουμε να τους ακούσουμε ζωντανά πριν «απογειωθούν» καθιστώντας την επιστροφή τους δυσκολότερη.\n8. Sam Fender - Seventeen Going Under\nΣυνήθως το δεύτερο άλμπουμ ενός καλλιτέχνη ή ενός συγκροτήματος είναι εκείνο που έρχεται να εδραιώσει την πεποίθηση για τη δυναμική και το δημιουργικό ταβάνι του(ς). Στην προκειμένη περίπτωση αναφερόμαστε στο "Seventeen Going Under", τον δεύτερο δίσκο του Sam Fender, ο οποίος έπιασε το νήμα από εκεί που το άφησε στο πρώτο του άλμπουμ.\nΣτο άλμπουμ "Seventeen Going Under" τα δυνατότερα και πιο χαρακτηριστικά τραγούδια μοιάζουν να είναι όλα τοποθετημένα σκοπίμως στην αρχή. Από το ομότιτλο με το οποίο αρχίζει ο δίσκος μέχρι και το έκτο τραγούδι του είναι όλα ένα κι ένα και υπάρχει και ποικιλία και στις συνθέσεις και στους στίχους.\n7. Bicep - Isles\nΤο δίδυμο των Bicep από το Belfast έχει καταφέρει σε σχετικά σύντομο χρονικό διάστημα να ξεχωρίσει στον χώρο της ηλεκτρονικής μουσικής, αν όχι να τον καθορίσει. Τόσο με το ομώνυμο ντεμπούτο τους, όσο και με την άξια συνέχειά του, το φετινό "Isles", οι Bicep μπορούν να «χορευτούν» στις πίστες των αμετανόητων clubbers, να «ακουστούν» από τα δύσκολα indie kids, να φέρουν '90s θύμησες στους μεγαλύτερους και μεγαλωμένους με Future Sound Of London κι Orbital, και να βρεθούν στις υψηλότερες θέσεις στις λίστες με τα καλύτερα της χρονιάς που τελειώνει. Δικαίως και με το ταλέντο τους, αφού οι παραγωγές τους είναι άρτιες, τα vocal samples που χρησιμοποιούν ενσωματώνονται μοναδικά στα ιδιαιτέρως μελαγχολικά τους ηχοτοπία, οι ρυθμοί τους μπορούν ταυτόχρονα να σε ξεσηκώσουν και να σε καθηλώσουν κι ο τρόπος που εξελίσσονται στο "Isles", προσθέτοντας και «κανονικά» φωνητικά, μελωδικά μέρη από την Clara La San, δείχνουν πως κοιτάνε μπροστά, χωρίς να επαναπαύονται.\nΤο "Isles" γινόταν όλο και μεγαλύτερο καθώς η χρονιά περνούσε και τα ακούσματα διαδέχονταν το ένα το άλλο με ταχύτητα φωτός ξεπερνώντας τελικά τον προκάτοχό του (όπως σωστά είχε προβλέψει/ουρλιάξει ο Σταύρος Κασιμάτης σε κάποια από τις συναντήσεις μας). Κι αν δεν έχεις πειστεί με όλα αυτά, βάλε τέρμα το "Apricots" κι έλα να βρεθούμε σε μια μελαγχολική πίστα, χορεύοντας με δάκρυα στα κλειστά μας μάτια.\n6. My Morning Jacket - My Morning Jacket\nΑνάμεσα στις solo δουλειές του frontman Jim James , τα outakes του "Waterfall II" - που ήταν ξεκάθαρα ημίμετρα - αλλά και την καραντίνα του 2021 γεννήθηκε το "My Morning Jacket", ο ομώνυμος δίσκος του συγκροτήματος. Εδώ φαίνεται πως όλα ταιριάζουν μεταξύ τους, και στη βάση της επανεκκίνησης της μπάντας βρίσκεται ένα κλασικό και ψυχεδελικό rock με country rock υπόστρωμα. Το συγκρότημα αφήνεται στο studio με rock αυτοσχεδιασμούς ("In Color"), hard rock ξεσπάσματα ("Complex"), jazzy και funky συνθέσεις ("Never In The Real World") και συμπληρώνει τον δίσκο με τη reggae του "Lucky To Be Alive". Το πρώτο single "Regularly Scheduled Programming" και το gospel rock που το συνοδεύει ξεκινάει το δίσκο χτίζοντας και τη θεματολογία του, που είναι επηρεασμένη από τη νέα πραγματικότητα.\nΟι My Morning Jacket έχουν ξεκάθαρα στοιχεία του παλιού και καλού κλασσικού rock: παίζουν οργανική μουσική με κιθάρες και ο James χρησιμοποιεί συχνά-πυκνά την άρθρωση του Dylan. Όμως ανακατεύοντας διαφορετικά μουσικά είδη και χωρίς βοήθεια από άλλους παραγωγούς ή συνεργάτες (η παραγωγή είναι του James), το "My Morning Jacket" καταφέρνει να είναι γεμάτο ζωντάνια ξεφεύγοντας από τις συνηθισμένες μανιέρες.\n5. For Those I Love - For Those I Love\nΑυτός ο δίσκος είναι μάλλον η επιτομή της παροιμίας «από το αγκάθι βγαίνει ρόδο και από το ρόδο αγκάθι». Ο For Those I Love (aka David Balfe) έχασε τον καλύτερό του φίλο και όλο το ομώνυμο album (και ντεμπούτο) του είναι βασισμένο σε αυτή τη σχέση. Το album αυτό όμως δεν είναι ένας ύμνος στη θλίψη της απώλειας όπως θα περίμενε κάποιος, αντίθετα όλη του η ατμόσφαιρα παραπέμπει μάλλον σε ένα rave party όπου όλοι γιορτάζουν την αγάπη και τη συντροφικότητα. Ο Δουβλινέζος David Balfe σε κάθε τραγούδι βουτάει σε αναμνήσεις και προσπαθεί να ανασύρει το φως από αυτές και το εναρκτήριο "I Have A Love" δίνει τον τόνο. Ξεχωρίζει επίσης το "Birthday/The Pain" για το οποίο μάλιστα κυκλοφόρησε και ένα εξαιρετικό video clip. Ο δίσκος αυτός μιλάει στον καθένα και στην καθεμία που έχει αγαπήσει και έχει βιώσει κάποια απώλεια, χωρίς όμως να προκαλεί συναισθήματα ατέρμονης και αδιέξοδης θλίψης.\n4. The Avalanches - We Will Always Love You\nΞένος Δίσκος του Ιανουαρίου\nΗ επιτυχία του "We Will Always Love You" δεν κρύβεται στις τεχνικές του sampling, καθώς αυτό δεν είναι κάτι καινούργιο. Κρύβεται στον συνδυασμό των guests τραγουδιστών και μουσικών με τα samples, στο πώς δηλαδή έχουν καταφέρει να ταιριάξουν αρμονικά όλοι μεταξύ τους: o Leon Bridges με το "Eye In The Sky" των Alan Parsons Project στο "Intestellar Love", οι MGMT και ο Johnny Marr με το "It's Love That Really Counts (In the Long Run)" των Shirelles στο "The Divine Chord," ακόμα και ο Tricky με το "Sunshine" των Total Contrast στο "Until Daylight Comes". Ο δίσκος έχει πολύ καλή ροή, παρόλο που περιέχει 25 κομμάτια, και περιμένεις την επόμενη έκπληξη που ετοίμασαν οι Avalanches. Σε ποιο κομμάτι θα βγει ο Mick Jones των Clash και σε ποιο ο Kurt Vile; Θα σας αφήσουμε να το ανακαλύψετε μόνοι σας.\nΣτην κριτική μου για το "For Ever", τον Οκτώβρη του 2018, είχα αυστηρά γράψει, πως οι Jungle δεν πρέπει να επαναπαυθούν στο ταλέντο τους κι ότι θα χρειαστεί να βγουν από τη υπέροχη ζώνη ασφαλείας τους για να «προχωρήσουν». Αυτό ακριβώς έκαναν στο "Loving In Stereo", παραμένοντας φυσικά οι Jungle που αγαπάμε, κάνοντας όμως και το απαραίτητο παραπάνω βήμα.\nΜε ένα άλμπουμ που είναι η χαρά της ζωής και που δύσκολα μπορείς να κρατηθείς στον καναπέ ή στο γραφείο, που έδωσε ενέργεια, ελπίδα και φως στο καλοκαίρι του 2021. Οι Jungle, αφήνουν κατά ένα μεγάλο μέρος τις έτοιμες λούπες κι επιστρατεύουν μουσικούς για να «ζωντανέψουν» τις γκρουβάτες κι ηλιόλουστες μουσικές τους. Για πρώτη φορά μάλιστα, σε δύο τραγούδια τους προσθέτουν μία ακόμη απαραίτητη διάσταση με τα φωνητικά τους οι Bas και Priya Ragu, δείχνοντας πως οι Jungle βρίσκουν τρόπο να εμπλουτίσουν το φαλσέτο οπλοστάσιο τους, πριν αυτό αρχίσει να είναι μονότονο και καταρρεύσει. Το "Keep Moving" ανοίγει το άλμπουμ κι ανήκει στα τραγούδια της χρονιάς, το "Can’t Stop The Stars" το κλείνει και μαζί κλείνει το μάτι στην επόμενη δουλειά τους. Ενδιάμεσα, μόνο κέφι, τρέλα και χορός.\nΔίσκος του Μαρτίου\nΗ μουσική επιδεξιότητα σε όλο το "For The First Time" είναι εξαιρετική. Κάθε μέλος αυτής της επταμελούς μπάντας, έχει τη δική του στιγμή να προσθέσει κατάλληλα στο όλο εγχείρημα. Ίσως το αποτέλεσμα να μην έχει να κάνει μόνο με τις ισχυρές συνθετικές δεξιότητες, αλλά και με τον φανταστικό τρόπο που κάθε μουσικός συνδιαλέγεται οργανικά με τον άλλον.\nΠρόκειται για μια μπάντα που φαίνεται ταυτόχρονα να χρησιμοποιεί κάθε ήχο με χειρουργική ακρίβεια, επιλέγοντας τον ακριβή τόνο για συγκεκριμένες στιγμές, παρέχοντας παράλληλα μια φυσικότητα και έναν αυθορμητισμό, από αυτούς που κρατόνται την καρδιά ή πνίγονται καθώς ανεβαίνουν στο λαιμό σας. Οι Black Country, New Road είναι μια μπάντα που είναι σίγουρη για τις δεξιότητές της και αυτό με εντυπωσιάζει σε κάθε ακρόαση.\nΔίσκος του Οκτωβρίου\nΗ Little Simz παλεύει με την ανασφάλεια για να βρει αυτοπεποίθηση σε αυτό τον δίσκο, παίρνοντας τους πάντες μαζί της. Η θέση αυτής της δισκογραφικής δουλειάς αφορά στην εσωστρέφεια, με τα πιο εκρηκτικά instrumentals της φετινής rap δισκογραφίας να ξεσηκώνουν, καθώς η Simz περιγράφει λεπτομερώς τους προσωπικούς της αγώνες παράλληλα με τους πολιτικούς αγώνες του κόσμου.\nΑυτός ο δίσκος έχει afrobeat, trap, jazz, synth-pop και πολλά άλλα, αλλά όλα συνδέονται με ένα ορχηστρικό στυλ που διαπερνά ολόκληρο το album με βιρτουόζικη μέθοδο. Κάθε τραγούδι εδώ είναι ένα ανατριχιαστικό κατόρθωμα λεπτομερούς ταλέντου σύνθεσης, και αυτό περιλαμβάνει ακόμη και τα interludes. Αυτή είναι μια κρίσιμη στιγμή στη hip hop, τολμώ να αναφέρω στο ίδιο επίπεδο με τη χρονική στιγμή που κυκλοφόρησε το "To Pimp A Butterfly". Είναι ένας άθλος από κάθε άποψη: στιχουργικά, ηχητικά και στιλιστικά. Αυτός ο δίσκος φαίνεται να μπορεί να αντέξει τη φθορά του χρόνου.\nανασκόπηση Jungle The Avalanches Little Simz Black Country, New Road Ανασκόπηση 2021


Δ.Χανίων: "Οι χώροι που ορίστηκαν για να ΜΗΝ γίνονται... - Flashnews.gr\nΔ.Χανίων: "Οι χώροι που ορίστηκαν για να ΜΗΝ γίνονται πολιτικοί γάμοι"\nΟ Δήμος Χανίων αποφάσισε τους χώρους χωρίς να συμβουλευθεί κάποιον από τους επαγγελματίες που διοργανώνουν πολιτικούς γάμους\nΤους λόγους για τους οποίους δεν θα προτείνει στα ζευγάρια να παντρευτούν στους πέντε κοινόχρηστους χώρους που αποφάσισε ο Δήμος Χανίων, εξηγεί ένας από τους επαγγελματίες που διοργανώνουν πολιτικούς γάμους στα Χανιά.\nΟ Τάκης Ζερβουδάκης, που είναι μέλος στο ΔΣ του Εμπορικού Συλλόγου Χανίων και πρώην πρόεδρός του, σε επιστολή του, αναφέρει πως μετά την επίσκεψη που έκανε και στους πέντε χώρους, διαπίστωσε την ακαταλληλότητά τους και προτείνει την αναθεώρηση της απόφασης και την λήψη νέας, ενώ σημειώνει πως είναι αξιοπερίεργο το ότι η δημοτική αρχή δεν ζήτησε την συμβουλή των επαγγελματιών του χώρου.\nΑναλυτικά στην επιστολή και υπο τον τίτλο "Ορισμός από τον Δ. Χανίων 5 εξωτερικών χώρων για την ΜΗ τέλεση πολιτικών γάμων" .αναφέρονται τα εξής:\n"Καταρχήν, ως διοργανωτής γάμων ξένων εδώ και 14 χρόνια χαιρετίζω την απόφαση που πήρε ο Δ. Χανίων για τον ορισμό εξωτερικών χώρων τέλεσης πολιτικών γάμων, έστω κι αν άργησε υπερβολικά. Σύμφωνα με αυτή την απόφαση δε, οι γάμοι θα τελούνται μόνο το Σ/Κ και στις ώρες από 18.00-20.00, στο διάστημα Ιουνίου έως τέλος Οκτωβρίου.\nΔυστυχώς όμως, αφού επισκέφθηκα όλους τους χώρους είμαι στην δυσάρεστη θέση να μην προτείνω κανένα από αυτούς στους πελάτες μου και οι λόγοι είναι οι παρακάτω:\n- Προφήτης Ηλίας. Πανέμορφο πραγματικά σημείο, από εκείνα που είχα προτείνει και εγώ πολλές φορές στον Δήμο και αναρωτιέμαι πραγματικά, πως δεν σκέφτηκε κανείς από εκείνους που το αποφάσισαν ότι όλα τα Σ/Κ του καλοκαιριού και στις ώρες 18.00-20.00 πραγματοποιούνται θρησκευτικοί γάμοι στον ίδιο σχεδόν χώρο, με πολλές 100άδες άτομα να κινούνται εκεί? Πως είναι δυνατόν να πραγματοποιηθεί ένας πολιτικός γάμος 40-50 καλεσμένων όταν ακριβώς δίπλα τελείται το μυστήριο του γάμου η της βάπτισης και με δεδομένο ότι και οι δύο εκδηλώσεις θα πρέπει να χρησιμοποιούν ηχητικά . Είναι προφανές ότι η μία εκδήλωση θα ενοχλεί την άλλη και δικαίως η εκκλησία θα διαμαρτύρεται. Το θέμα θα λυνόταν εάν πολύ απλά, ορίσουν ημέρες που δεν πραγματοποιούνται θρησκευτικοί γάμοι .\n- Άγιοι Απόστολοι. Επίσης πολύ ωραία περιοχή, όμως δεν έχει προσδιοριστεί σε ποια σημεία θα τελούνται οι γάμοι. Εάν μεν τελούνται στον λόφο – που είναι και το καλύτερο σημείο- ισχύουν αυτά που ανέφερα για τον Προφήτη Ηλία σε σχέση με τις ημέρες διεξαγωγής των γάμων και τον κόσμο εκεί. Εάν θα γίνονται στην παραλία, είναι σχεδόν αδύνατο το Σ/Κ να βρεις ελεύθερο σημείο. Εάν τέλος, σκοπός είναι να γίνονται μέσα στο αλσύλλιο, μετά λύπης μου λέω ότι δεν είναι κάτι το ιδιαίτερο σε σχέση με σημεία που διαθέτουν οι υπόλοιποι Δήμοι.\n- Βίλα Κούνδουρου – εξωτερικός χώρος. Δεν υπάρχει κανένα σημείο που να χωρά 40-50 άτομα καθήμενα και μία αψίδα, με θέα στην θάλασσα. Επίσης ο χώρος είναι εντελώς απεριποίητος με χόρτα, σκουπίδια κλπ.\n- Πύλη της άμμου (Σαμπιονάρα). Η κατάσταση του χώρου είναι επίσης τραγική, με χόρτα, σκουπίδια και κακή πρόσβαση (χωματόδρομος)\n- Παρκάκι στην Ν.Χώρα, δίπλα στο κολυμβητήριο. Επίσης πολύ μικρός χώρος όπου σε κανένα σημείο δεν χωράν 40-50 άτομα και αψίδα (ούτε καν 10 άτομα δεν χωράνε).\nΑυτοί λοιπόν είναι οι λόγοι που εγώ δεν θα προτείνω κανένα από αυτούς τους χώρους όμως θέλω να θέσω και κάποια άλλα ζητήματα.\nΑ) Γιατί οι γάμοι σε εξωτερικούς χώρους να γίνονται μόνο Σαββατοκύριακα? Οι ξένοι που έρχονται για να πραγματοποιήσουν μια τέτοια εκδήλωση εδώ και οι καλεσμένοι τους δεν…εργάζονται την Δευτέρα ώστε να τους απασχολεί κάτι τέτοιο. Σε όλους τους άλλους τουριστικούς Δήμους, οι γάμοι γίνονται όλες τις ημέρες της εβδομάδας η έστω τις μισές.\nΒ) Γιατί οι γάμοι ξεκινάνε τον Ιούνιο? Με ποιο κριτήριο? Προσωπικά οργανώνω γάμους πελατών μου από τον Απρίλιο κάθε χρόνο.\nΓ) Με ποιο κριτήριο μπήκε το τέλος των 350 ευρώ για γάμους σε εξωτερικούς χώρους, όταν η πλειονότητα των Δήμων της Κρήτης χρεώνει από 0 έως 200 ευρώ και μάλιστα τελούν γάμους –κυριολεκτικά- παντού και καθ’ολες τις ημέρες και ώρες της εβδομάδας?\nΔ) Γιατί δεν συμπεριλήφθηκε κανένα σημείο του λιμανιού. Ας δεχτούμε ότι αναμένεται άδεια της αρχαιολογίας για την Φορτέζα η τον Φάρο και τον Φιρκά. Γιατί να μην γίνονται γάμοι στην προβλήτα μπροστά από το Γυαλί τζαμισί , η κάτω από τον Φιρκά?\nΕ) Μεγάλο ποσοστό των τουριστών που τελούν τον γάμο τους στο εξωτερικό, επιθυμούν να το κάνουν σε παραλία. Γιατί δεν ορίστηκε καμία από τις υπέροχες παραλίες που διαθέτει ο Δήμος Χανίων ?\nΖ) Τελευταία ερώτηση και πιο σημαντική, η οποία απαντά… εν μέρει και στα παραπάνω ερωτήματα. Γιατί δεν κλήθηκε κανένας επαγγελματίας διοργανωτής γάμων ως ο πλέον καλός γνώστης των επιθυμιών των ζευγαριών, ώστε εκφράσει την άποψη του για όλα τα παραπάνω και να βοηθήσει την Δημοτική αρχή να πάρει τις σωστές αποφάσεις?\nΥπάρχει χρόνος να διορθωθούν όλα αυτά? Η απάντηση είναι ΝΑΙ, μιας και ο Κος Δήμαρχος στην σχετική συζήτηση χθες στο Δ. Συμβούλιο έδειξε να αντιλαμβάνεται ότι στην σχετική πρόταση για χώρους, ημέρες, ώρες και κόμιστρα υπάρχουν πολλά θέματα που πρέπει να επανεξεταστούν και επέλεξε να την αποσύρει.\nΑς ελπίσουμε ότι θα επανέλθει πολύ σύντομα μια νέα πρόταση που θα λαμβάνει υπόψη όλα τα προαναφερθέντα θέματα. Προσωπικά, γνωρίζοντας το θέμα πολύ καλά σε σχέση και με τις επιθυμίες των ζευγαριών αλλά και με το γίγνεσθαι στους υπόλοιπους τουριστικούς δήμους της Κρήτης, είμαι στην διάθεση των υπευθύνων του Δήμου για οποιανδήποτε πληροφορία.\nΠέμπτη, 26 Απριλίου 2018, 09:58


Για την πειρατεία στον 9,84 - Medium.gr\nΓια την πειρατεία στον 9,84\non 24 Φεβρουαρίου 2011 . Posted in Eλλάδα\nΑς με συγχωρήσει ο φίλος και συνάδελφος Αυγουστίνος Ζενάκος που ως δημοσιογράφος δεν έκανα τα «δυο τηλεφωνήματα σε συνδικαλιστικούς εκπροσώπους» για να μάθω ποιοι απαρτίζουν την «Διακλαδική Πρωτοβουλία ΜΜΕ» («Για την κατάληψη στον 9,84» Τεχνηέντως 16.2.2011, πρβλ. http://bit.ly/gKkM9P). Για όσους δεν θυμούνται η «Διακλαδική Πρωτοβουλία ΜΜΕ» είναι η οργάνωση η οποία κατέλαβε τον ραδιοφωνικό σταθμό 9,84 και η οποία για το ευρύ κοινό ακόμη παραμένει «οργάνωση φάντασμα».\nΑλλά ως πολίτης, ο οποίος μόνο πέρυσι το μερτικό του για τα 15,4 εκατομμύρια ευρώ έλλειμμα του σταθμού, νομίζω ότι δικαιούμαι να ξέρω ποιοι διαχειρίζονται έστω για λίγο και έστω «επαναστατικώ δικαίω» την κοινή μας περιουσία.\nΕπίσης, ως πολίτης, θέλω να γνωρίζω ποιοι είναι αυτοί που μπαίνουν σε τόσο κόπο για το καλό μου. Ποιος ξέρει; Μπορεί και να τούς ψηφίσω. Αν, φυσικά, θεωρούν ότι η δημοκρατία δεν είναι απλώς ένα πρόσχημα για καταλήψεις και αποφασίσουν να πείσουν με τις απόψεις τους και καλέσουν τούς πολίτες να τις επιδοκιμάσουν διά της ψήφου.\nΈτσι, μπορεί ως δημοσιογράφος να απέτυχα να ενημερώσω πληρέστερα τους αναγνώστες, προσωποποιώντας την «Διακλαδική», οι της «Διακλαδικής» όμως απέτυχαν στον πρώτο κανόνα της πολιτικής δράσης: να υπογράφουν τις πράξεις τους. Εκτός, αν ντρέπονται γι’ αυτές, ή θεωρούν τη δράση τους συνωμοτική.\nΑυτά αφορούν το τυπικό της πράξης. Υπάρχει και η ουσία της. Δεν θα σταθώ στο επιχείρημα ότι οι Χρυσαυγίτες έχουν μεγαλύτερο μερίδιο προβολής των απόψεών τους και συνεπώς «χρειάζονται την κατάληψη λιγότερο από όλους». Δεν στέκει. Επιπλέον: το «χρειάζομαι» είναι υποκειμενικός όρος. Δεν υπάρχει καντάρι χρείας, οπότε δεν ξέρουμε πότε οι Χρυσαυγίτες θα νιώσουν ότι «χρειάζονται» να προβάλουν διά καταλήψεων τις απόψεις τους. Ελπίζω, όμως, ότι σε μια τέτοια περίπτωση ακόμη και η «Διακλαδική» θα ζητήσει την εφαρμογή του νόμου. Υποψιάζομαι ότι θα το κάνει, ή έστω θα καταγγείλει τις «δυνάμεις καταστολής» για την ολιγωρία τους.\nΥπάρχει και μια άλλη λογική ανακολουθία στο κείμενο του Αυγουστίνου. Η κατάληψη έγινε διότι, σύμφωνα με το σκεπτικό της «Διακλαδικής» υπάρχουν απόψεις οι οποίες αποσιωπώνται. Κατά τον Αυγουστίνο «Οι απόψεις τους είναι δημοφιλείς. Αλλιώς δεν θα έκλεινε η Αθήνα κάθε μέρα. Δεν θα ανησυχούσαν να ποινικοποιήσουν το "Δεν πληρώνω". Δεν θα καιγόταν η Κερατέα.»\nΌμως... Οι απόψεις δεν γίνονται δημοφιλείς διά επιφοιτήσεως. Για να είναι δημοφιλείς κάποιος κάνει καλύτερη δουλειά επικοινωνίας από τα «κυρίαρχα Μέσα» (ή διά των «κυρίαρχων Μέσων») και επικοινωνεί αυτές τις «αποκλεισμένες» απόψεις. Συνεπώς είτε η κατάληψη ήταν περιττή, είτε επιχειρούσε να επιβάλει τη μονοφωνία σε όσα Μέσα δεν ομονοούν στις δημοφιλείς απόψεις.\nΤα παραπάνω φυσικά δεν θέλουν να εξωραϊσουν το περιεχόμενο των ΜΜΕ. Αυτό κατά κανόνα είναι πρόχειρο· εδώ, χρεοκόπησε η χώρα και οι τελευταίοι που το πληροφορήθηκαν ήταν οι Έλληνες πολίτες. Συνήθως όμως είναι αριστερά πρόχειρο, εξ ου και η δημοφιλία των απόψεων, που λέγαμε. Έγραψα παλιότερα για τα αίτια αυτής της προχειρότητας («Το επιχειρηματικό έλλειμμα των ΜΜΕ», Athens Voice 2.7.2009 πρβλ. http://bit.ly/hqXKnI) και δεν θα επεκταθώ.\nΘα συμφωνήσω, όμως, ότι «εκεί έξω» υπάρχουν απόψεις και ιδέες που δεν έχουν τύχη στα «κυρίαρχα» ΜΜΕ. Όχι γιατί λογοκρίνεται το περιεχόμενό τους, αλλά για τούς ίδιους λόγους που δεν υπάρχει ούτε ένα ντοκιμαντέρ στα περισσότερα κανάλια. Υπάρχουν «εκεί έξω» κοινότητες ανθρώπων που προωθούν διάφορους σκοπούς, οργανώσεις μεταναστών που έχουν κάτι να πουν· πέρα από αυτούς που τους σέρνουν σαν κοπάδι διάφοροι «αριστεροί» σύντροφοι για να κάνουν το πολιτικό τους τσίρκο. Αυτές οι φωνές πρέπει να ακουστούν. Όχι για ηθικούς λόγους («οι καημένοι που δεν έχουν φωνή»), ούτε για τους μανιχαϊστικούς επαναστατικούς λόγους («εμείς εναντίον αυτών») αλλά γιατί πραγματικά μπορούν να εμπλουτίσουν την κοινωνία.\nΑυτό το κατάλαβαν νωρίς στην στην καπιταλιστική Αμερική. Εκεί η Federal Communication Committee (το αντίστοιχο δηλαδή Εθνικό Συμβούλιο Ραδιοτηλεόρασης) επέβαλε με νόμο στις επιχειρήσεις καλωδιακής τηλεόρασης να παραχωρήσουν κανάλια για να δημιουργηθεί αυτό που ονομάζεται «Public-access television» (τηλεόραση δημόσιας πρόσβασης). Σύμφωνα με την Wikipedia αυτή είναι «μια μορφή Μέσων Ενημέρωσης όπου απλοί άνθρωποι, οργανώσεις, μη κερδοσκοπικοί οργανισμοί κ.ά. μπορούν να δημιουργούν περιεχόμενο το οποίο μεταδίδεται από τα καλωδιακά συστήματα» (πρβλ. http://en.wikipedia.org/wiki/Public-access_television).\nΑυτή την δημοκρατική κατάκτηση την επέτυχαν από το 1969 κάποιοι ακτιβιστές με τα ονοματάκια τους (George Stoney, Red Burns, Sidney Dean κ.ά.) και χωρίς να καταλάβουν ούτε ένα κανάλι ή ραδιόφωνο. Σύμφωνα πάντα με την wikipedia αυτοί ανέπτυξαν τη θεωρητική νομική βάση και την πρακτική χρησιμότητα για την πρόσβαση των πολιτών στην καλωδιακή τηλεόραση. Κινητοποίησαν τον κόσμο και επέτυχαν ανάμεσα στους όρους της σύμβασης κράτους-επιχειρήσεων να υπάρχουν και τα κανάλια για όσους δεν έχουν πρόσβαση στα «κυρίαρχα» ΜΜΕ.\nΣήμερα στην Ελλάδα (τηρουμένων των αναλογιών) ζούμε το αντίστοιχο 1969 των ΗΠΑ. Δηλαδή, τώρα διαμορφώνεται η αγορά της ψηφιακής τηλεόρασης/ραδιοφώνου. Πέρα όμως από τα επαναστατικά χάπενινγκ, δίχως αύριο, δεν υπάρχουν ούτε ανώνυμοι, αλλά ούτε και επώνυμοι, των ποικιλόχρωμων κινημάτων που να επιχειρούν για να διαμορφωθεί ένα νέο θεσμικό πλαίσιο που θα εξασφαλίσει ότι οι πολίτες, οι οργανώσεις, όλοι αυτοί -τέλος πάντων- που θέλουν κάτι να πουν, αλλά δεν έχουν Μέσο να εκφραστούν, θα αποκτήσουν ένα (δύο, τρία) από τα εκατοντάδες κανάλια που η νέα τεχνολογία επιτρέπει.\nΑλλά ο ακτιβισμός αυτού του τύπου, σε αντίθεση με τον επαναστατικό χαβαλέ, θέλει δουλειά. Θέλει σύγκρουση επιχειρημάτων, και όχι συγκρούσεις με τα ΜΑΤ. Χρειάζεται κάποιους «να αναπτύξουν τη νομική βάση της αυτοδιαχειριζόμενης δημόσιας τηλεόρασης, να προπαγανδίσουν τη χρησιμότητά της, αντί να προπαγανδίζουν έργω και λόγω τη χρησιμότητα της ανομίας.\nΈτσι εμείς θα αρκεσθούμε στο μόνο Μέσο δημόσιας πρόσβασης που έχουμε, στο διαδίκτυο. Και ας ευχαριστήσουμε τους αμερικανούς που το ανέπτυξαν. Από μέσα μας, όμως, διότι κυκλοφορούν πολλοί επαναστάτες στους δρόμους. Όπως λέγαμε παλιότερα Αυγουστίνε, ένα από τα προβλήματα της ανομίας, που διαχέουν ανώνυμοι κι επώνυμοι ακτιβιστές, είναι ότι δεν έχει κόκκινες γραμμές. Από τη στιγμή που ανοίγει το ασκί του Αιόλου κανείς -μα κανείς!- δεν πρέπει να νιώθει ασφαλής. Κι επειδή «εκεί έξω», εκτός από ενδιαφέρουσες απόψεις, κυκλοφορούν και πολλά άγουρα κεφάλια, που θέλουν να ξεπεράσουν τους δασκάλους τους σε «επαναστατικότητα», καλά είναι να συνεννοηθούμε σ’ αυτή την κοινωνία ότι η ανομία είναι καταστροφική. Πριν το διαπιστώσουμε τοις πράγμασι...


Αναδιάρθρωση: Η πιο μεγάλη ώρα ήρθε τώρα! | Sportstonoto\nSuper League, Super League 2 και ΕΠΟ συνεδριάζουν για τη μορφή του επαγγελματικού ποδοσφαίρου τη νέα σεζόν.\nΚαθοριστική είναι η σημερινή ημέρα για το ελληνικό ποδόσφαιρο, καθώς στο τέλος της ενδέχεται να γνωρίζουμε πως θα έχει διαμορφωθεί ο χάρτης των επαγγελματικών κατηγοριών. Περίπου 40 μέρες πριν από την προγραμματισμένη σέντρα στη Super League δεν είναι ακόμη σίγουρος ο αριθμός ομάδων που θα συμμετέχουν, καθώς πλανώνται διάφορα σενάρια αναδιαρθρώσεων στον αέρα. Η Super League, η Ένωση Super League 2 και τελευταία η ΕΠΟ θα συνεδριάσουν σήμερα για να αποφασίσουν τη μορφή των πρωταθλημάτων την προσεχή σεζόν.\nΤρεις συνεδριάσεις που αναμένονται με πολύ μεγάλο ενδιαφέρον πρόκειται να διεξαχθούν την Δευτέρα, με το θέμα της αναδιάρθρωσης να ξεκαθαρίζει οριστικά.\nΑυτό που σε πρώτη φάση ενδιαφέρει, είναι το τι τελικά θ’ αποφασιστεί για το παιχνίδι μπαράζ. Οπως έχουμε γράψει, η διεξαγωγή ή όχι του διπλού αγώνα μεταξύ Ξάνθης-Απόλλωνα Σμύρνης αποτελεί το “κλειδί” των εξελίξεων. Τα Χανιά είναι προφανές ότι με τον άλφα ή τον βήτα τρόπο δεν θέλουν να γίνει αυτό το παιχνίδι προκειμένου να αλλάξουν τα δεδομένα και η πίτα της Σούπερ Λιγκ 1 να μεγαλώσει τη νέα περίοδο.\nΙδού ωστόσο πώς έχουν οι συνεδριάσεις τη Δευτέρα:\n• Στις 11 το πρωί συνεδριάζει η Σούπερ Λιγκ 1.\n• Στη 1 το μεσημέρι ακολουθεί το ΔΣ της Σούπερ Λιγκ 2.\n• Και στις 5 το απόγευμα συνεδριάζει η Εκτελεστική Επιτροπή της ΕΠΟ.\nΗ Σούπερ Λιγκ 1 δεν περιλαμβάνει το θέμα της αναδιάρθρωσης ανάμεσα σε όλα όσα πρόκειται να συζητήσει, αλλά σε κάθε περίπτωση συνεχίζει να την απασχολεί το ποιες θα είναι οι τελικές εξελίξεις. Επίσης, για πρώτη φορά θα συνεδριάσει η Σούπερ Λιγκ 2 για το θέμα αυτό, κάνοντας την εισήγηση της προς την Εκτελεστική Επιτροπή για το πώς θα ήθελε να είναι τα δύο πρωταθλήματα τη νέα περίοδο.\nRelated TopicsFeaturedFootball LeagueSup;er LeagueSuper League 2ΑναδιάρθρωσηΕΠΟ


Όλο το παρασκήνιο των 23 ωρών διαπραγμάτευσης – Πώς φτάσαμε στη συμφωνία | eReportaz\nΌλο το παρασκήνιο των 23 ωρών διαπραγμάτευσης – Πώς φτάσαμε στη συμφωνία\nΑτελείωτος φάνηκε πως ήταν ο τελευταίος «γύρος» των διαπραγματεύσεων με τους εκπροσώπους των Θεσμών, καθώς οι συζητήσεις των κ.κ. Τσακαλώτου και Σταθάκη με τους εκπροσώπους των δανειστών κράτησαν συνολικά 23 ώρες, πριν καταλήξουν σε συμφωνία.\nΑναλυτικότερα, οι συζητήσεις ξεκίνησαν στις 10 το πρωί της Δευτέρας και ολοκληρώθηκαν στις 8:45 το πρωί της Τρίτης.\nΟι δύο υπουργοί διέκοψαν εχθές το απόγευμα για μερικές ώρες τις συνομιλίες, καθώς έπρεπε να μεταβούν στο Μέγαρο Μαξίμου για σύσκεψη υπό τον πρωθυπουργό. Ωστόσο στη συνέχεια επέστρεψαν στο τραπέζι των συνομιλιών και δήλωσαν στους εκπροσώπους των δανειστών ότι είναι έτοιμοι να συνεχίσουν.\nΤότε ήταν φορά των δανειστών να ζητήσουν μικρή διακοπή, καθώς βρίσκονταν σε επικοινωνία με Ουάσιγκτον, Φρανκφούρτη και Βρυξέλλες, για να πάρουν οδηγίες για τη συνέχεια των διαπραγματεύσεων.\nΜετά την ολοκλήρωση και αυτών των διαβουλεύσεων, οι εκπρόσωποι των Θεσμών πρότειναν να εντοπιστούν τις «κόκκινες γραμμές» κάθε πλευράς, ώστε να συζητηθούν τα «αγκάθια» στο τέλος, ενώ νωρίτερα θα προχωρούσαν στα ζητήματα στα οποία συμφωνούσαν.\nΟι δανειστές έριξαν στο τραπέζι το θέμα των «κόκκινων» δανείων, τη φορολογία των αγροτών και την απελευθέρωση της αγοράς ενέργειας, ενώ η ελληνική πλευρά ζήτησε χρόνο για τις πρόωρες συντάξεις και εξέφρασε επιφυλάξεις για το Ταμείο αποκρατικοποιήσεων.\nΕκείνη περίπου την ώρα, ο Γιώργος Σταθάκης βγήκε από το χώρο συζήτησης, για να καπνίσει ένα τσιγάρο. Μόλις τον είδαν τον περικύκλωσαν οι δημοσιογράφοι ρωτώντας τον αν υπήρχε κάποιο πρόβλημα, αλλά- σύμφωνα με το ρεπορτάζ του Mega- εκείνος τους καθησύχασε και τους είπε ότι απλά βγήκε για να καπνίσει.\nΣε άλλο διάλειμμα, ο Ευκλείδης Τσακαλώτος ήταν στο καφέ του κεντρικού ξενοδοχείου στο οποίο γίνονταν οι συζητήσεις, μαζί με το στενό συνεργάτη του, Θοδωρή Μιχόπουλο. Εκεί έμαθαν από δημοσιογράφους ότι στη συζήτηση είχε κληθεί και ο υπουργός Υγείας, Παναγιώτης Κουρουμπλής.\nΟ κ. Τσακαλώτος έσπευσε να συναντήσει τον υπουργό Υγείας, ο οποίος αποχώρησε έπειτα από λίγο.\nΤα 50 άτομα που μετείχαν στις συζητήσεις, οι υπουργοί, οι συνεργάτες τους και οι εκπρόσωποι των δανειστών, έκαναν και άλλα διαλείμματα σε αυτόν τον μαραθώνιο διαπραγματεύσεων των 23 ωρών, προκειμένου να γευματίσουν.


PANAYIOTIS TELEVANTOS: Ο π. ΕΜΜΑΝΟΥΗΛ ΣΑΡΡΗΣ ΕΠΑΝΑΛΑΜΒΑΝΕΙ ΤΟ ΜΝΗΜΟΣΥΝΟ ΤΟΥ ΣΕΒ. ΡΕΘΥΜΝΗΣ ΕΥΓΕΝΙΟΥ\nΟ π. ΕΜΜΑΝΟΥΗΛ ΣΑΡΡΗΣ ΕΠΑΝΑΛΑΜΒΑΝΕΙ ΤΟ ΜΝΗΜΟΣΥΝΟ ΤΟΥ ΣΕΒ. ΡΕΘΥΜΝΗΣ ΕΥΓΕΝΙΟΥ\nΑνακοινώθηκε αρμοδίως από την Ιερά Μητρόπολη Ρεθύμνης και Αυλοποτάμου ότι ο αιδεσιμώτατος π. Εμμανουήλ Σαρρής (ένας από τους τέσσερις Κρήτες ιερείς που διέκοψαν το μνημόσυνο του οικείου ιεράρχη) αποφάσισε να επαναλάβει το μνημόσυνο του Σεβ. Ρεθύμνης Ευγένιου.\nΗ απόφαση του π. Εμμανουήλ να επαναρχίσει να μνημονεύει τον οικείο ιεράρχη είναι σύννομη με την διακριτική ευχέρεια που του παρέχει ο ΙΕ΄ Κανόνας της ΑΒ΄ Συνόδου.\nΑφού ο Κανόνας είναι δυνητικός και όχι υποχρεωτικός, σημαίνει ότι ένας κληρικός δικαιούται, αν το κρίνει σκόπιμο, να διακόψει το μνημόσυνο του οικείου ιεράρχη, αλλά δικαιούται επίσης, αν το κρίνει σκόπιμο, να το επαναλάβει. Είναι, δηλαδή, κάτι που βρίσκεται στην απόλυτη διακριτική του ευχέρεια.\nΟύτε να πιέσουμε κάποιο να αποτειχιστεί επιτρέπεται, ούτε να κατακρίνουμε -πολλώ μάλλον να επιβάλουμε πειθαρχικά μέτρα- σε κάποιο επειδή αποτειχίστηκε, ούτε να τον ψέξουμε επειδή αποφάσισε να επαναλάβει το μνημόσυνο του οικείου ιεράρχη.\nΑυτό ακριβώς έκαναν και οι τρεις αγωνιστές Μητροπολίτες Φλωρίνης Αυγουστίνος, Ελευθερουπόλεως Αμβρόσιος και Παραμυθίας Παύλος όπως και τα πλείστα μοναστήρια του Αγίου Όρους καθώς επίσης οι Άγιοι Παίσιος Αγιορείτης και Όσιος Ιουστίνος Πόποβιτς.\nΌλοι οι πιο πάνω σε κάποια στιγμή έκριναν ότι έπρεπε να διακόψουν το μνημόσυνο του οικείου ιεράρχη και σε ένα μεταγενέστερο στάδιο έκριναν σκόπιμο να το επαναλάβουν.\nΑς μη μας εκπλήσσει, λοιπόν, η στάση του π. Εμμανουήλ Σαρρή. Οι ενέργειές του είναι απολύτως σύννομες με τη διακριτική ευχέρεια που του παρέχει ο ΙΕ΄ Κανόνας της ΑΒ΄ Συνόδου.\nΓια μια ακόμη φορά τονίζουμε ότι η δυνητική αποτείχιση είναι αναφαίρετο δικαίωμα (προσοχή δικαίωμα όχι υποχρέωση) των πιστών πολλώ μάλλον των κληρικών.\nΤο μόνον που είναι ανοιχτό προς συζήτηση και διερεύνηση είναι η ποιμαντική σκοπιμότητα της διακοπής του μνημοσύνου του οικείου ιεράρχη η οποία πρέπει να αξιολογείται αφού σταθμιστούν όλες οι παράμετροι, ώστε να προκύψει ωφέλεια για την Εκκλησία και να αποφευχθεί ο κίνδυνος του σχίσματος.\nLabels: ΑΓΙΟΝ ΟΡΟΣ, ΑΠΟΤΕΙΧΙΣΗ, ΕΜΜΑΝΟΥΗΛ ΣΑΡΡΗΣ, ΚΑΝΤΙΩΤΗΣ, ΟΙΚΟΥΜΕΝΙΣΜΟΣ, ΠΑΙΣΙΟΣ, ΠΟΠΟΒΙΤΣ, ΡΕΘΥΜΝΟΥ ΕΥΓΕΝΙΟΣ


91cmDeMoi: Δεκεμβρίου 2012\nΤα 12 κεράκια.\nΤο Χ γνωρίζει ένα Ψ. Το Χ ρωτάει το Ψ «τι κάνει» και αυτό τού απαντά «ερωτεύομαι». Το Χ και το Ψ γίνονται εξίσωση. Με ένα «+» ανάμεσα και ένα αποτέλεσμα με θετικό πρόσημο στο τέλος.\nΤο Χ και το Ψ ανταλλάσσουν δεδομένα. Κοιτάζονται αμήχανα, υπερπηδούν το «+» που στέκει εμπόδιο ανάμεσά τους και αρχίζουν να σχηματίζουν λογοτεχνία.\nΟι μαθηματικοί όροι της εξίσωσης αποπνέουν χημεία. Το αυστηρά τοποθετημένο Χ αρχίζει να βλέπει τον μαθηματικό κόσμο με την παιδική ματιά του Ψ, ενώ το τελευταίο αρχίζει να γοητεύεται από τη σχεδόν γέρικη συμπεριφορά του πρώτου.\nΤο Ψ εξομολογείται την αγάπη του στο Χ. Το Χ είναι πολύ δύσπιστο και προειδοποιεί το Ψ. Μπορεί να ανήκουν στην ίδια εξίσωση αλλά είναι διαφορετικά σύμβολα. Και το γέρικο Χ το γνωρίζει καλά αυτό.\nΤο Χ παραμένει δύσπιστο. Το Ψ επιμένει. «Λες;», αναρωτιέται.\n«Σ’αγαπώ» φωνάζει το Ψ την ώρα που το Χ ψιθυρίζει το πολυπόθητο «κι ‘γω». Πείστηκε. Και ανταπέδωσε.\nΤο Χ και το Ψ όσο περνά ο καιρός εκμηδενίζουν τις νοητές γεωμετρικές τους αποστάσεις και γίνονται γράμματα της ίδιας πρότασης: «ΨυΧή μου εσύ..»\nΤο Ψ ρωτά το Χ αν ποτέ έχει γράψει κάτι για χάρη του. Δηλαδή αν το ένα γράμμα έχει γράψει για το άλλο γράμμα, άλλα γράμματα. Το Χ σιωπά απορημένο.\nΤο Χ και το Ψ υπόσχονται ότι η εξίσωσή τους δε θα σταματά να δίνει αποτέλεσμα. Έχουν μάθει πλέον αρκετά καλά το ένα το άλλο και οι πιθανότητες λανθασμένου πρόσημου γίνονται αντιληπτές. Είτε από το ένα, είτε από το άλλο.\nΤα λάθος αποτελέσματα πληθαίνουν και η διόρθωση πολλές φορές αργεί να έρθει. Το Χ και το Ψ ανησυχούν αλλά συνεχίζουν να έχουν ανάγκη το ένα το άλλο.\nΤο Ψ σταματά να έχει ανάγκη το Χ και αποφασίζει να εγκαταλείψει την εξίσωσή τους. Και φεύγει. Το Χ συνειδητοποιεί πως έπρεπε να είχε παραμείνει δύσπιστο. Ίσως έτσι πόναγε λιγότερο.\nΤο Χ σβήνει το κερί. Μόνο του. «Ίσως ένα Ζ να σβήνει τώρα ένα πρώτο κερί παρέα με το Ψ», σκέφτεται. Αυτό που κάποτε το είχε ρωτήσει το Ψ, τώρα έχει την ανάγκη να το κάνει. Και γράφει. Γιατί του λείπει. Γιατί νιώθει πως η εξίσωση δεν θα είναι ποτέ ξανά η ίδια. Γιατί ξέρει πως το «+» που κάποτε το χώριζε από το Ψ, θα γίνει σιγά σιγά «∞». Με ακρίβεια σχεδόν μαθηματική.\nΥ.Γ: Όποιοι νέοι όροι κι αν αντικαταστήσουν τα κενά της εξίσωσης, πάντα το Χ θα ψάχνει ένα αντίστοιχο Ψ. Και ίσως το αντίστροφο.\nόχι πριν τις 1:14 π.μ.


Δημοσίευση στις 11/11 20:42\nΑήττητος παρέμεινε γι ακόμη μία αγωνιστική ο ΠΑΣ Γιάννινα, καθώς κέρδισε εντός έδρας τον ΑΟΚ Βέροιας με 69-63. Οι γηπεδούχοι μ΄αυτήν τη νίκη έφτασαν τις τέσσερις νίκες σε ισάριθμα παιχνίδια στον 1ο Βόρειο Όμιλο της Γ΄Εθνικής Κατηγορίας.\nΣ΄ένα συγκλονιστικό παιχνίδι ο ΑΓΣ Ιωαννίνων κατάφερε να κερδίσει τον Ολυμπιακό Βόλου με 94-92. Οι δύο ομάδες χρειάστηκαν δύο παρατάσεις για να λύσουν τις διαφορές τους και τελικά οι φιλοξενούμενοι πανηγύρισαν μία μεγάλη εκτός έδρας νίκη.\nΟ Μαντουλίδης είχε εύκολο έργο κόντρα στη Μελίκη, καθώς δεν αντιμετώπισε πρόβλημα και πήρε τη νίκη με 79-53. Ο Εύαθλος αν και δυσκολεύτηκε κόντρα στην Καλαμπάκα κατάφερε τελικά να πάρει τη νίκη με 68-63.\nΜε νίκη συνέχισαν τις υποχρεώσεις τους και η Δόξα Λευκάδας και Ίκαροι Τρικάλων, οι οποίοι κέρδισαν τη Νικόπολη Πρεβέζης και τους Τιτάνες Παλαμά με 83-78.\nΠΑΣ Γιάννινα – ΑΟΚ Βέροιας 69-63\nΕύαθλος – Καλαμπάκα 68-63\nΜαντουλίδης – Μελίκη 79-53\nΟλυμπιακός Βόλου – ΑΓΣ Ιωαννίνων 92-94 (κ.α. 67-67, 1η παρ. 80-80)\nΙκαροι Τρικάλων – Τιτάνες Παλαμά 78-83\nΝικόπολη Πρεβέζης – Δόξα Λευκάδας 60-77\nΜΑΝΤΟΥΛΙΔΗΣ – ΜΕΛΙΚΗ 79-53\nΜαντουλίδης (Νικολαϊδης Ι.-Καραμανώλης): Νικολαϊδης 25(2), Τάκης 9(1), Μπέλλος, Γκαντίδης 2, Λαγός, Ρεφατλλάρι 12(4), Ντίαθ 6, Καλόγηρος 25(2), Φόρογλου, Μαλανδρής, Κεραμάρης, Σίμογλου.\nΕΥΑΘΛΟΣ ΠΟΛ. – ΚΑΛΑΜΠΑΚΑ 68-63\nΕύαθλος (Παπαδόπουλος Γ.): Παπαδόπουλος Σ. 7(1), Ημερίδης 27(2), Μαρκόπουλος 2, Αθανασίου, Γιαμπατζίδης, Γκαντίδης 7(1), Τσελέκης 2, Σιδηρόπουλος 23(1), Κουτούλας.\nΚαλαμπάκα (Σδράκας): Μασάδης 2, Σπανός 4, Γαϊτανίδης 7, Παουλεάνου, Σούλκο 10, Στούκας 14(4), Γκάτζιας 12(1), Τσιλούλης 2, Παπακώστας 12.\nΠΑΣ ΓΙΑΝΝΙΝΑ – ΑΟΚ ΒΕΡΟΙΑΣ 69-63\nΠΑΣ Γιάννινα (Κωστόπουλος): Γεωργίου 16(2), Πανάρας 15(2), Tσίρμπας-Αναγνώστου 3(1), Πρέντζας 8(1), Kαραγκιολίδης 11(2), Mάντζιος Π. 2, Πάτρας 12, Πανταζής, Πιστιόλης, Γιωτάκης 1.\nΙΚΑΡΟΙ ΤΡΙΚΑΛΩΝ – ΤΙΤΑΝΕΣ ΠΑΛΑΜΑ 78-83\nΊκαροι Τρικάλων (Μητσιάδης): Κολότσιος Α. 6, Βλάχος 24 (5), Κολότσιος Β. 5 (1), Αργύρης 8 (2), Μπαρμπαρούσης 1, Χατζής 4, Ντουρβάς 5 (1), Μούμογλου 4, Φούντας 21(2).\nΤιτάνες Παλαμά (Ζαχαρέλης): Τσιαμπάς 12, Τσούμας 15 (1) , Χανέλι, Ζωιτσάκος 5, Γκογκίδης 17 (1), Κατσαδούρος 6 (2), Καραϊσκάκης 17 (2), Κουτρούλης, Μακρής 8 (2), Γκαγκανάσιος 3, Αρχοντούλης, Καραδήμας.\nΝΙΚΟΠΟΛΗ ΠΡ. – ΔΟΞΑ ΛΕΥΚΑΔΑΣ 60-77\nΝικόπολη Πρεβέζης (Παπίρης-Πολίτης): Μίχος Σ. 2, Κοντογιάννης 16(1), Σουλιώτης 10(1), Παπαχρήστος 2, Κακιούζης 3(1), Παπαμιχαήλ 3, Πανταζής, Μούλας 11, Βαβέτσης 1, Ρέμπης, Πελίγκος 12(1).\nΟΛΥΜΠΙΑΚΟΣ ΒΟΛΟΥ – ΑΓΣΙ 92-94\nΔεκάλεπτα: 16-18, 29-31, 42-52, 67-67 (κ.α), 80-80 (α’ παρ.), 92-94\nΟλυμπιακός Βόλου (Γκουγκουτούδης): Στύλλας 14 (2), Γκόγκα, Ιωνάς, Ίλτσογλου 20 (3), Κυριακόπουλος 15, Μπόγδανος 26 (1), Αγριγιάννης, Μπουσκολίτης 5, Σκαμάγκας 5 (1), Αναστασόπουλος 1, Χαρχαρής, Λουλούδης 7\nΑΓΣ Ιωαννίνων (Τσουκανέλης-Τσαμπαλάς): Καννης, Ζαμπέτης 5, Σαχπαχίδης 3(1), Μπαζάκας, Πρεμέτης, Αντωνίου 4, Πουρνάρας 10, Xρύσης 36(2), Mάκης 9, Παπανικολάου, Θυμνιός 20, Φίλιος 7(2).\nΑΓΣΙ 7 (3-1)\nΜαντουλίδης 6 (2-2)\nΠρωτέας Γρεβενών 6 (3-0)*\nΕύαθλος 6 (2-2)\nΤιτάνες Παλαμά 6 (2-2)\nΔόξα Λευκάδας 6 (3-0)*\nΜελίκη 5 (1-3)\nΝικόπολη Πρέβεζας 5 (1-3)\nΟλυμπιακός Βόλου 5 (1-3)\nΑΟΚ Βέροιας 4 (1-2)*\nΊκαροι Τρικάλων 5 (2-1)*\nΚαλαμπάκα 4 (0-4)\nΑΓΣ Ιωαννίνων – Ίκαροι Τρ.\nΠροηγούμενο Ανακούφιση στον Χολαργό\nΕπόμενο Παπαγιάννης: “Έχει ενισχυθεί ο Πανιώνιος”


ΛΑΣ Β. Αιγαίου για την αποδυνάμωση της Π.Υ Σάμου - www.armoniaradio.gr\nΛΑΣ Β. Αιγαίου για την αποδυνάμωση της Π.Υ Σάμου\nΣτην συνεδρίαση του Συντονιστικού οργάνου Πολιτικής Προστασίας (Σ.Ο.Π.Π) Νομού Σάμου, την Τετάρτη 29/3 παρευρέθηκαν σύμβουλοι της Λαϊκής Συσπείρωσης στον Δήμο και την Περιφέρεια.1. Καταγγείλαμε την εγκληματική απόφαση της κυβέρνησης να λειτουργήσει την πυροσβεστική υπηρεσία του αεροδρομίου με την μετακίνηση 37 πυροσβεστών και την διάλυση της Π.Υ Σάμου, με αποτέλεσμα να μείνουν τα νησιά μας έρμαια σε πυρκαγιές και όχι μόνο. Είναι μια απόφαση εμπρηστική προκειμένου να εξυπηρετήσει τα συμφέροντα της fraport.2. Καταγγείλαμε την πολιτική της ιδιωτικοποίησης των αεροδρομίων και της δημόσιας περιουσίας, της πιστής εφαρμογής των μνημονιακών πολιτικών, του λιγότερου κράτους και της πιστής εξυπηρέτησης των συμφερόντων του κεφαλαίου. Η αποδυνάμωση της πυροσβεστικής σήμερα και του ΕΚΑΒ αύριο για τις ανάγκες της fraport είναι αποτέλεσμα αυτών των πολιτικών, όπως επίσης και το ότι θα καλεστούμε να πληρώνουμε πανάκριβα διόδια για την πρόσβασή μας στο αεροδρόμιο της Σάμου. Επιπτώσεις που πληρώνουμε οι εργαζόμενοι για όλες τις ιδιωτικοποιήσεις-αποκρατικοποιήσεις του δημόσιου τομέα.


CHANIA SPORTS: Κύπελλο Παίδων: ΑΕΕΚ ΣΥΝΚΑ - Νέος Κισσαμικός 4-3\nΚύπελλο Παίδων: ΑΕΕΚ ΣΥΝΚΑ - Νέος Κισσαμικός 4-3\nΠοδαρικό με το... αριστερό για την ομάδα Παίδων του Νέου Κισσαμικού στην διοργάνωση του κυπέλλου "Πατσαρίκας Βασίλειος". Οι ποδοσφαιριστές του Μιχάλη Μαριανάκη ηττήθηκαν εκτός έδρας από την ομάδα Παίδων της ΑΕΕΚ ΣΥΝΚΑ με 4-3. Η ενημέρωση για το ματς μέσω της ιστοσελίδας των φιλοξενουμένων:\n«Με 4-3 ηττήθηκαν οι Παίδες του Νέου Κισσαμικού στην πρεμιέρα τους στον 2ο όμιλο του Κυπέλλου Παίδων "Πατσαρίκας Βασίλειος" από το ΣΥΝΚΑ. Ο Καστανοπουλάκης σημείωσε και τα 3 γκολ της ομάδας του Μιχάλη Μαριανάκη, η οποία την επόμενη αγωνιστική έχει ξανά εκτός έδρας παιχνίδι με αντίπαλο τον Πλατανιά.\nΗ σύνθεση των Παίδων ήταν η εξής: Κατερουδάκης, Γ. Κουνελάκης, Πολυχρονάκης, Μαρινάκης, Χριστοφοράκης, Ηλιάκης, Καρατσαουσίδης, Πολίτης, Γοναλάκης, Καστανοπουλάκης, Στ. Κουνελάκης. Έπαιξαν και οι Σάιτας, Χατζάκης, Γεωργουδάκης.»\nCHANIA SPORTS DATA ΑΕΕΚ ΙΝΚΑ, ΕΠΣΧ, ΚΙΣΣΑΜΙΚΟΣ, ΝΕΟΣ ΚΙΣΣΑΜΙΚΟΣ, ΠΑΙΔΩΝ


Πρόοδος εργασιών κατασκευής δύο Ναών της Ιεράς Επισκοπής Μπραζαβίλ\nΓράφτηκε από τον/την Πατριαρχείο Αλεξανδρείας. 18/08 02:24\nΤα ξημερώματα της Παρασκευής 17ης Μαΐου ε.έ., αφίχθη στην Κένυα η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄, συνοδευόμενος από τον Πανοσιολ. Αρχιμ. κ. Αθηνόδωρο Παπαευριπιάδη, Έξαρχο του Πατριαρχείου στην Κύπρο, προκειμένου να πραγματοποιήσει Ποιμαντική ιεραποστολική επίσκεψη στις Επαρχίες του Θρόνου του Αγίου Μάρκου, στη χώρα της Κένυας.\nΤον Μακαριώτατο υποδέχθηκαν στο διεθνή αερολιμένα της Ναϊρόμπι‚ οι Σεβ. Μητροπολίτες Ναϊρόμπις κ. Μακάριος και Μουάνζας κ. Ιερώνυμος, οι Θεοφ. Επίσκοποι Νιέρι και Όρους Κένυας κ. Νεόφυτος και Κισούμου και Δυτικής Κένυας κ. Αθανάσιος‚ ο Εξοχ. Πρέσβης της Ελλάδος κ. Κωνσταντίνος Μοάτσος, ο Επιτετραμμένος της Αραβικής Δημοκρατίας της Αιγύπτου στην Κένυα, πλήθος κληρικών και άλλοι επίσημοι.\nΤην ίδια ημέρα‚ μετά από ολιγόωρη ανάπαυση‚ ο Αλεξανδρινός Προκαθήμενος‚ με την παρουσία των ανωτέρω Αρχιερέων και της Συνοδείας του, επισκέφθηκαν τον Ιερό Ναό Αποστόλου Παύλου, στην περιοχή Kagira, όπου χτίσθηκε από τον αείμνηστο Ιεραπόστολο Χρυσόστομο Παπασαραντόπουλο και στην περιοχή του οποίου ο μακαριστός Αρχιεπίσκοπος Κύπρου Μακάριος Γ΄, είχε τελέσει ομαδικές βαπτίσεις πέντε χιλιάδων νεοφώτιστων.\nΕκεί τελέσθηκε σύντομη Δοξολογία και, στη συνέχεια, ο Μακαριώτατος κήρυξε την έναρξη των εργασιών του τετραήμερου Συνεδρίου της Ένωσης Ορθοδόξων Μητέρων, της Ιεράς Μητροπόλεως Ναϊρόμπι, στο οποίο συμμετέχουν ως μέλη εκατοντάδες Ορθόδοξες μητέρες, που τον υποδέχθηκαν με παραδοσιακούς χορούς και τραγούδια.\nΣτον χαιρετισμό του προς τον Μακαριώτατο Πατριάρχη κ. Θεόδωρο, ο οικείος Μητροπολίτης Ναϊρόμπι κ. Μακάριος, τον ευχαρίστησε εκ μέρους του Ιερού Κλήρου και των Ορθοδόξων πιστών, τόσο για την επίσκεψη στην Κένυα, όσο και για την τιμητική παρουσία του, για πρώτη φορά, στις εργασίες της Ένωσης Ορθοδόξων Μητέρων.\nΟ Πατριάρχης, απευθυνόμενος προς το Σεβασμιώτατο, τον ευχαρίστησε για την υποδοχή, ενώ προς τις Μητέρες απεύθυνε λόγια αγάπης και ευγνωμοσύνης του Αλεξανδρινού Θρόνου, για το σπουδαίο έργο της θυσιαστικής διαπαιδαγώγησης εν Χριστώ, των ορθοδόξων παιδιών τους.\nΑργά το απόγευμα, ο Μακαριώτατος έφτασε με τη Συνοδεία του στους χώρους της Πατριαρχικής\nΣχολής, όπου τον υποδέχθηκαν θερμά το σύνολο των ιεροσπουδαστών.\nΑμέσως κατευθύνθηκαν με πομπή προς τον Ιερό Ναό Αγίου Μακαρίου, όπου τελέσθηκε Δοξολογία και οι ιεροσπουδαστές έψαλλαν στην ελληνική γλώσσα τη φήμη του.\nΑκολούθησε σύσκεψη υπό την προεδρία του Πατριάρχου και με τη συμμετοχή των Σεβ. Μητροπολιτών, Ναϊρόμπι κ. Μακαρίου και Μουάνζας κ. Ιερωνύμου, των Θεοφ. Επίσκοπων, Νιέρι και Όρους Κένυας κ. Νεοφύτου και Κισούμου και Δυτικής Κένυας κ. Αθανασίου‚ καθώς και του Εξάρχου του Πατριαρχείου στην Κύπρο, Αρχιμ. π. Αθηνοδώρου, στην οποία έγινε εκτενής συζήτηση και υπήρξε συνεργασία, για την αποτελεσματικότερη πρόοδο της Ορθοδοξίας και του ιεραποστολικού έργου, στις Τοπικές Εκκλησίες της Κένυας.\nΟ Μακαριώτατος χάραξε τις κατευθυντήριες γραμμές του ιεραποστολικού έργου, δίδοντας τις απαραίτητες οδηγίες του, από την πολυετή εμπειρία του στην ιεραποστολή, για τον αποτελεσματικότερο και συστηματικότερο προγραμματισμό της.\nΜετά το πέρας της σύσκεψης, κατέληξαν στον Ιερό Ναό του Αγίου Μακαρίου, όπου προεξάρχοντος του Μακ. Πατριάρχου, τελέσθηκε ο Αναστάσιμος Μέγας Εσπερινός, στον οποίο έψαλλαν μελωδικότατα οι ιεροσπουδαστές της Σχολής.\nΑκολούθως, παρετέθη δείπνο στους χώρους της Σχολής, το οποίο ευλόγησε ο Πατριάρχης.


Τη Δευτέρα 25η Μαρτίου το Μουσείο Ακρόπολης γιορτάζει και μας καλεί να περάσουμε μια ημέρα γεμάτη εργαστηριακές δράσεις, μουσική αφιερωμένη στον έρωτα, ειδικές ξεναγήσεις για τα "Αρχαϊκά Χρώματα", με οικογενειακά παιχνίδια αλλά και στο εστιατόριο με "Ελληνικό Παραδοσιακό Πιάτο".\nΏρα προγράμματος: 12 μεσημ.\nΏρα προγράμματος: 12:30 μ.μ.\nΣτο εστιατόριο "Ελληνικό Παραδοσιακό Πιάτο"\nΏρες λειτουργίας: από τις 9:00 π.μ. έως τις 5:00 μ.μ. με ελεύθερη είσοδο


Σάκης Μπουλάς: Ηθοποιός, Ροκάς, Καλλιτέχνης | Αφιερώματα\nΑρχική | Αφιερώματα | Καλλιτέχνες | Πρωτοσέλιδο | Σάκης Μπουλάς: Ηθοποιός, Ροκάς, Καλλιτέχνης\n21 Φεβρουαρίου 2019 , Από: Γεωργία Μουρτζιάπη\nΟ Σάκης Μπουλάς ήταν ένας πολυτάλαντος άνθρωπος. Επιτυχημένος ηθοποιός, τραγουδιστής της ροκ και τραγουδοποιός. Έχει χαρίσει άπειρες στιγμές γέλιου μέσα από τις ερμηνείες του, καθώς η κωμωδία ήταν το είδος που απογείωνε. Το ταλέντο του Σάκη Μπουλά ήταν αυτό που τον συντρόφευε σε κάθε κίνησή του και ήταν η κινητήρια δύναμή του. Πάντα εξωστρεφής, χαμογελαστός, με χιούμορ, αυτοσαρκασμό και τον χαρακτηριστικό κρίκο στο αυτί.\nΟ Σάκης Μπουλάς γεννήθηκε στο Κιλκίς στις 11 Μαρτίου του 1954, αλλά μεγάλωσε στον Πειραιά. Οι γονείς του παρατήρησαν την ευχέρεια λόγου που τον διακατείχε από νεαρή ηλικία και τον παρότρυναν να σπουδάσει νομική. Ο ίδιος όμως ήξερε καλά πως η κλίση του ήταν προς άλλη κατεύθυνση και έτσι ασχολήθηκε με την υποκριτική και τη μουσική. Ο Σάκης Μπουλάς ήταν στενά συνδεδεμένος με αδελφική φιλία με τον Γιάννη Ζουγανέλη, με τον οποίο ίδρυσε το μουσικό καφενείο “Σούσουρο” το 1975 στην Πλάκα. Συνιδρυτής και συνοδοιπόρος τους ήταν και ο μεγάλος Νικόλας Άσιμος. Στο “Σούσουρο” συνδυάστηκε για πρώτη φορά στην Ελλάδα η ροκ μουσική με την υποκριτική, προσέφεραν ένα μοναδικό θέαμα, μια απίστευτη μουσική εμπειρία και γέλιο.\nΤο 1974 ξεκινά μια φιλία, που διήρκεσε 40 χρόνια σχεδόν, με το Θάνο Μικρούτσικο και συγχρόνως μια παραγωγική συνεργασία ως το 1985. Έδωσαν μαζί μεγάλες συναυλίες σε Ελλάδα και Ευρώπη, εξέχουσες εμφανίσεις ήταν αυτές στο Μουσείο Μοντέρνας Τέχνης στη Βιέννη και στις Όπερες του Βερολίνου και της Γλασκόβης.\nΟ Θάνος Μικρούτσικος σε κάποια συνέντευξή του είχε δηλώσει τα εξής για τον Σάκη Μπουλά: “Τότε, τις δεκαετίες του ’70 και του ’80, η συνεργασία ήταν παρέα καθημερινή, πρόβα, φαγητό, παράσταση, φίλοι κοινοί. Γνώρισα τον Σάκη όταν ήρθε σε οντισιόν μου. Τον ξεχώρισα, γιατί είχα δει τις μεγάλες φωνητικές του δυνατότητες, αλλά και για κάτι που ήταν σπάνιο στην Ελλάδα την εποχή εκείνη, στην ερμηνεία των τραγουδιών, μία «θεατρική χειρονομία». Την οποία ο Σάκης διέθετε. Δουλέψαμε μαζί επί εννέα χρόνια. Δισκογραφικά και σε συναυλίες, στην Ελλάδα και το εξωτερικό. Από μουσική καμπαρέ, που παρουσιάσαμε στις Βρυξέλλες μέχρι ηχογραφήσεις στο Τρίτο Πρόγραμμα, μεταξύ 1977-78, επί Μάνου Χατζιδάκι.Ο Σάκης ήταν φίλος παλιός -μιλάμε για σαράντα χρόνια πίσω-. Καλό παιδί, καλλιεργημένο. Και ακριβώς επειδή, υπήρξαμε φίλοι, έγινα και κουμπάρος του, τον πάντρεψα στον πρώτο του γάμο.\nΤο 1975 το Εθνικό Θέατρο αποφασίζει να ανεβάσει την παράσταση “Αχαρνής” και αναθέτει στο Διονύση Σαββόπουλο τη σύνθεση της μουσικής. Η παράσταση εν τέλει δεν ανέβηκε, αλλά ο Σαββόπουλος δεν σταμάτησε να επεξεργάζεται το έργο και έτσι προέκυψε από αυτό ένα “νούμερο για μπουάτ”, καθώς και η ηχογράφηση του δίσκου “Αχαρνής. Ο Αριστοφάνης που γύρισε από τα θυμαράκια”, στο οποίο συμμετείχαν ο Σάκης Μπουλάς, ο Νίκος Παπάζογλου, ο Μανώλης Ρασούλης, η Μελίνα Τανάγρη, ο Ηλίας Λιούγκος και ο Νίκος Ζιώγαλας. Ο Σάκης Μπουλάς συνεργάστηκε και στο μέλλον με τον Διονύση Σαββόπουλο, ερμηνεύοντας το “Λάμαχο” και συμμετέχοντας στο “Σαββόραμα” και πάντα ο Μπουλάς τον αποκαλούσε “δάσκαλο”.\nΗ παρέα του Αχ Μαρία.\nΣτις αρχές της δεκαετίας του ’80 προέκυψε κάτι παρεμφερές του “Σούσουρου” στην πλατεία των Εξαρχείων με τον Βασίλη Παπακωνσταντίνου, τον Γιάννη Κούτρα, τον Λάκη Παπαδόπουλο, τον Κώστα Τουρνά και άλλα πρόσωπα της ροκ σκηνής της εποχής. Το θρυλικό “Αχ Μαρία” ήταν ένα από τα πιο γνωστά και επιτυχημένα ροκ στέκια την περίοδο εκείνη.\nΤο 1986 κυκλοφόρησε και ο πρώτος προσωπικός δίσκος του Σάκη Μπουλά με τίτλο “Μπουλάς-Ελλάς”. Στο δίσκο συμμετείχαν κι άλλοι καλλιτέχνες, όπως ο Λαυρέντης Μαχαιρίτσας, ο Αντώνης Βαρδής και ο Γιάννης Γιοκαρίνης. Στο δίσκο εμπεριέχονται δύο μεγάλες επιτυχίες του Μπουλά το “Μπανάκι-Μανάκι” και το χιλιοτραγουδισμένο και αγαπημένο “Φλασάκι”.\nΤηλεόραση και Σάκης Μπουλάς\nΟ Σάκης Μπουλάς εμφανίστηκε για πρώτη φορά στην τηλεόραση το 1977 στην κρατική τηλεόραση στη σειρά “Μια Υπέροχη Γλωσσού”. Η κρατική τηλεόραση τον φιλοξένησε καθ’ όλη την διάρκεια της δεκαετίας του ’80 και ως παρουσιαστή στο “Γκράφιτι” την περίοδο 1984-1986. Με την έναρξη λειτουργίας της ιδιωτικής τηλεόρασης, ο Σάκης Μπουλάς εμφανίστηκε στο Mega το 1989 με πρωταγωνιστικό ρόλο στη σειρά “Βιντεογραφίες”.\nΜε τις “Σαββατογεννημμένες”.\nΚαθ’ όλη τη διάρκεια της δεκαετίας του ’90, συμμετείχε σε σειρές είτε ως πρωταγωνιστής, είτε κάνοντας guest εμφανίσεις. Το 1993 παρουσίαζε την επιτυχημένη και πρωτοποριακή εκπομπή του ΑΝΤ1 “Candid Camera”. Τα σίριαλ της δεκαετίας του 2000 είναι αυτά που τον χάραξαν στη μνήμη όλων, καθώς χάρισε άπειρες στιγμές γέλιου με τους ρόλους του. Από το 2000 ως το 2004 υποδύθηκε τον πατέρα ενός ατίθασου έφηβου στη σειρά “Δέκα Λεπτά Κήρυγμα”. Το 2003 ξεκίνησε άλλη μια μεγάλη τηλεοπτική επιτυχία τις “Σαββατογεννημμένες”, στην οποία πρωταγωνιστούσε μαζί με την Ελένη Ράντου, την Κατιάνα Μπαλανίκα και την Ράνια Σχίζα και τον Γιώργο Καπουτζίδη, όπου υπέγραφε και το σενάριο.\nΠέτρος Φιλιππίδης, Σάκης Μπουλάς, Παύλος Χαϊκάλης.\nΠηγή φωτογραφίας: https://www.athensvoice.gr\nΤο 2005 έρχεται η μεγαλύτερη τηλεοπτική του επιτυχία, το “50-50” στο Mega. Η σειρά αφηγείται την ζωή τριών ζευγαριών και των οικείων προσώπων τους, καθώς επίσης και την εξωσυζυγική σχέση του Παύλου, τον οποίο υποδύεται ο Σάκης Μπουλάς με ένα κορίτσι κατά πολύ μικρότερο του. Η τριάδα Σάκης Μπουλάς, Παύλος Χαϊκάλης και Πέτρος Φιλιππίδης χάρισε ξεκαρδιστικό γέλιο και έχουν δηλώσει πως πολλές αστείες σκηνές είναι αποτέλεσμα αυτοσχεδιασμού. Το 2009 υποδύθηκε το σύζυγο της Χρύσας Ρώπα στη μαύρη κωμωδία “Οικογένεια Βλάπτει”. Από τη αρχή της τηλεοπτικής του καριέρας μέχρι το 2012, δεν έμεινε ούτε μια τηλεοπτική σεζόν εκτός δράσης.\nΠλούσια είναι και η κινηματογαφική του δράση, καθώς ήταν ενεργός απο το 1976. Το 1983 συμμετείχε και στην εμβληματική ταινία “Ο Δράκουλας των Εξαρχείων”. Η φιλμογραφία του έχει ως εξής:\n1983 Ντελίριο – Μια άλλη άποψη της βίας και Ο Δράκουλας των Εξαρχείων\nΟ Σάκης Μπουλάς παντρεύτηκε 2 φορές και έχει δύο διαζύγια. Όπως έχει δηλώσει ο ίδιος ήταν καλός σύντροφος, αλλά κακός σύζυγος. Τα τελευταία χρόνια της ζωής του στο πλευρό του ήταν η σύντροφός του Αλεξάνδρα Ούστα με την οποία γνωρίστηκε κατά τη διάρκεια γυρισμάτων. Ο Σάκης Μπουλάς έδινε μάχη με τον καρκίνο και κατέληξε στις 21 Φεβρουαρίου του 2014 στο νοσοκομείο Υγεία. Ο θάνατος του προκάλεσε συγκίνηση σε όλο τον καλλιτεχνικό κόσμο, αλλά και στο πανελλήνιο. Ο Σάκης Μπουλάς τα τελευταία χρόνια, παρά τα σοβαρά προβλήματα υγείας που αντιμετώπισε, συνέχισε να διασκεδάζει το κοινό του στην αγαπημένη του Ακτή Πειραιώς, όπου μετά το «Παρθεναγωγείο Αρρένων» με τους Βασίλη Παπακωνσταντίνου, Γιάννη Ζουγανέλη, Λάκη Παπαδόπουλο και Ραλλία Χρηστίδου και την παράσταση «Ο καλός, ο κακός και ο άσχημος» με τους Μιχάλη Χατζηγιάννη και Γιάννη Ζουγανέλη, συμμετείχε στο «ΓκαΓκαΝτίν: Οι γενναίοι της νύχτας», πλάι στους Διονύση Σαββόπουλο, Λαυρέντη Μαχαιρίτσα και βεβαίως τον αδελφικό του φίλο Γιάννη Ζουγανέλη.\nΠαρατίθεται το αγαπημένο “Φλασάκι”, το οποίο έχει συντροφεύσει την εφηβεία, τις γλυκές στιγμές, τη νιότη πολλών και δε σταματά να συγκινεί μέχρι και σήμερα.


Πομπέο, ντολμαδάκια και συμπάθεια | Protagon.gr\nΗ διπλωματία περνά και από το στομάχι. Το βράδυ της Δευτέρας οι Πομπέο έφαγαν… light, με το κέρασμα να περιλαμβάνει καλτσούνια, παξιμάδια, γραβιέρα και, βεβαίως, τσικουδιά. Το μεσημέρι της Τρίτης, όμως, η οικογένεια Μητσοτάκη πέρασε στο… παρασύνθημα και… έβγαλε τα καλά τραπεζομάντιλα\nProtagon Team 30 Σεπτεμβρίου 2020, 06:45\nΗ πολιτική δεν είναι ξερά, τεχνοκρατικά δεδομένα. Είναι και προσωπικές σχέσεις, και αυτό φαίνεται ότι το γνωρίζει καλά ο Κυριάκος Μητσοτάκης. Αλλωστε, ο πατέρας του ήταν από τους πρώτους διδάξαντες του συνδυασμού της πολιτικής με τις διαπροσωπικές σχέσεις, ενώ ήταν αυτός που είχε κάνει την τομή στα ελληνικά πολιτικά πράγματα, όχι απλώς αποδαιμονοποιώντας τον φιλοαμερικανισμό, αλλά ανοίγοντας και το σπίτι του στα Χανιά στον τότε αμερικανό πρόεδρο Τζορτζ Μπους και τη σύζυγό του Μπάρμπαρα, το μακρινό 1991.\nΣτις ίδιες ράγες κινήθηκε και ο Κυριάκος Μητσοτάκης. Λίγο μετά τις 8.30 το βράδυ της Δευτέρας, οι πόρτες των τζιπ άνοιξαν έξω από το σπίτι στο Ακρωτήρι και από τα αυτοκίνητα βγήκαν οι άρτι αφιχθέντες Μάικ και Σούζαν Πομπέο. Ο Πομπέο κουβαλούσε μάλιστα την τσάντα της γυναίκας του, μαζί με την ανθοδέσμη που της είχε προσφέρει η κυβερνητική εθιμοτυπία στο αεροδρόμιο των Χανίων. Ομολογουμένως, η Σούζαν Πομπέο εντυπωσιάστηκε από τον κήπο του πατρικού του Κυριάκου Μητσοτάκη, με τον πρωθυπουργό να δείχνει σε αμφότερους το δέντρο που φύτεψαν στη μνήμη του Κωνσταντίνου Μητσοτάκη, έναν χρόνο μετά τον θάνατό του το 2018, στη συμπλήρωση των 100 ετών από τη γέννησή του. Και μετά πήγαν στο μπαλκόνι με την εντυπωσιακή θέα στον κόλπο της Σούδας και με θέα την… προς αναβάθμιση βάση του νησιού. Το «διαμάντι του στέμματος» για τους Αμερικανούς, όπως το έθετε αρμόδια διπλωματική πηγή που βρέθηκε στην Κρήτη.\nΗ διπλωματία, βεβαίως, περνά και από το στομάχι. Το βράδυ της Δευτέρας οι Πομπέο έφαγαν… light, με το κέρασμα να περιλαμβάνει καλτσούνια, παξιμάδια, γραβιέρα και, βεβαίως, τσικουδιά. Το μεσημέρι της Τρίτης, όμως, η οικογένεια Μητσοτάκη πέρασε στο… παρασύνθημα και… έβγαλε τα καλά τραπεζομάντιλα. Το τραπέζι στρώθηκε στη βεράντα του σπιτιού, ενώ ιδιαίτερα ενδιαφέρον είναι το γεγονός ότι η μαγείρισσα που είχε μαγειρέψει για τον Τζορτζ Μπους το 1991 ήταν στη θέση της, 29 χρόνια μετά, για να μαγειρέψει προς τιμήν του Μάικ Πομπέο.\nΤα δύο τραπέζια ενώνονταν, πάντως, με ένα αόρατο νήμα. Το 1991 είχε μαγειρέψει η Μαρίκα Μητσοτάκη, η οποία είχε επιβλέψει και όλες τις προετοιμασίες. Το 2020, το μενού του γεύματος έγινε με βάση τις συνταγές της Μαρίκας, οι οποίες περιλαμβάνονται λεπτομερώς στο βιβλίο της «Συνταγές με Ιστορία» (το εξώφυλλό του επάνω) που είχε εκδοθεί στις αρχές του 2012, λίγους μήνες πριν από τον θάνατό της. Βεβαίως, σερβιρίστηκαν τα παραδοσιακά ντολμαδάκια της Μαρίκας, ενώ με τις… κατευθύνσεις της μητέρας του πρωθυπουργού μαγειρεύτηκε και το γιουβέτσι στο πήλινο, αλλά και ο κορμός σοκολάτας.\nΑπό την επίσκεψη δεν θα μπορούσε να λείπει και ο πολιτισμός. Η ορθόδοξη χριστιανή Σούζαν Πομπέο είχε ζητήσει να βρεθεί σε κάποιο μοναστήρι, με τη Μαρέβα Μητσοτάκη να αποφασίζει να την πάει στον Ιερό Ναό Τιμίου Προδρόμου στις Κορακιές Ακρωτηρίου, όπου μάλιστα είχε βαπτισθεί και η μικρότερη κόρη της οικογένειας Μητσοτάκη, η Δάφνη. Ακόμα, το ζεύγος Πομπέο ξεναγήθηκε στην Αρχαία Απτέρα, την ιστορική πόλη της Κρήτης που έχει στη νότια πλευρά της τη Σούδα και στη βόρεια τα Λευκά Ορη. Μάλιστα, ο Κυριάκος Μητσοτάκης έδειξε στον Μάικ Πομπέο και τον βωμό της θυμέλης στο αρχαίο θέατρο, με τον Αμερικανό να εντυπωσιάζεται από το γεγονός ότι μπορούσες να ακούσεις από τις κερκίδες χωρίς τη μικροφωνική υποβοήθηση.\nΟ υψηλός φιλοξενούμενος επρόκειτο να αναχωρήσει σήμερα το πρωί και, βεβαίως, η Κρήτη δεν είναι το μόνο μέρος που είδε στη θητεία του. Λίγοι ξένοι αξιωματούχοι, όμως, του άνοιξαν το πατρικό τους σπίτι. Και αυτό από μόνο του κάτι λέει για τις προθέσεις της κυβέρνησης έναντι των ΗΠΑ. Αλλωστε, τα επόμενα χρόνια θα έχουμε…κεσάτια με τους Αμερικανούς, αρχής γενομένης από την αναβάθμιση της Αμοιβαίας Αμυντικής Συμφωνίας που θα γίνει τους επόμενους μήνες και, κατά τις πληροφορίες, δεν θα διαρκέσει μόνο για έναν χρόνο.


Η τραγική εξέλιξη ύστερα από αυτή τη φωτογραφία – Arouraios.gr – Ειδήσεις\nΗ τραγική εξέλιξη ύστερα από αυτή τη φωτογραφία\nΜοιραία αποδείχθηκε η πεζοπορία στο Γκραν Κάνιον- και η ευγένεια- για μια γυναίκα από τη Φλόριντα η οποία έπεσε σε βάθος 120 μέτρων και σκοτώθηκε.\nΗ 35χρονη Colleen Burns ανέβαζε την περασμένη Παρασκευή φωτογραφίες στο λογαριασμό της στο Instagram θαυμάζοντας την υπέροχη θέα. Αυτές οι φωτογραφίες έμελλε να είναι οι τελευταίες της.\nΟι υπεύθυνοι του εθνικού πάρκου βρήκαν τη σορό της σε βάθος 120 μέτρων κάτω από το διάσημο Ooh Aah Point όπου πολλοί επισκέπτες κοντοστέκονται για να θαυμάσουν το ηλιοβασίλεμα.\nΗ Burns έβγαζε φωτογραφίες στο σημείο με δύο φίλους της κατά τη διάρκεια των διακοπών της στην Αριζόνα.\n«Έκανε στην άκρη για να χωρέσει ένας κύριος, μάλλον παραπάτησε κι έπεσε», περιέγραψε η φίλη της Jessica Roman. «Ήταν τα μεγαλύτερα, πιο παράξενα και πιο τρελά δευτερόλεπτα της ζωής μου».\nΣτην τελευταία της φωτογραφία η άτυχη Colleen θαύμαζε αυτήν ακριβώς τη θέα, με φόντο την οποία χάθηκε.


Είστε εδώ: Home / ΘΕΑΤΡΟΜΑΝΙΑ / Μιμή Ντενίση: Όχι δεν πρέπει να παίζονται παραστάσεις διαδυκτιακά\n06 Απριλίου 2020 2398 Views\nΑντίθετη με την πρακτική που υιοθετούν πολλά θέατρα να μεταδίδουν διαδικτυακά παραστάσεις δηλώνει η Μιμή Ντενίση.\nΣε ανάρτησή της στο Facebook γράφει:\n«Μια μεγάλη κουβέντα βλέπω έχει αρχίσει στα ΜΜΕ για το αν πρέπει να παίζονται παραστάσεις διαδικτυακά. Εγώ λοιπόν λέω όχι.\nΚαταλαβαίνω πως πολλοί θέλουν να προσφέρουν ψυχαγωγία στον κόσμο αλλά υπάρχουν ατελείωτες σειρές και ταινίες που κυκλοφορούν νόμιμα φυσικά και καλύπτουν αυτή την ανάγκη. Η μαγεία του θεάτρου έχει να κάνει με την σχέση ηθοποιού θεατή... οι παραστάσεις δεν δείχνουν ποτέ καλές έτσι όπως γυρίζονται.\nΘα' πρεπε κατ' εμέ αν είαι να παιχτούν διαδικτυακά να έχουν γυριστεί ειδικά.. κινηματογραφικά. Και επιπλέον είναι άδικο για τους ηθοποιούς του θεάτρου.. είναι που είναι τόσο δύσκολο κ επισφαλές σαν επάγγελμα μην το αποτελειώσουμε!! Κ επίσης βλέπω ανησυχητικά φαινόμενα πειρατείας..όπως αυτό που έγινε με την Ευτυχία.. Κ κάποιοι το υπερασπίζονται κιόλας!!!\nΤα πνευματικά δικαιώματα πρέπει να μάθουμε να τα σεβόμαστε σ αυτήν την χώρα όπως κ όλους τους καλλιτέχνες κ παραγωγούς που πασχίζουν για ενα ψηλό επίπεδο σε εποχές τόσο δύσκολες!!\nΑς μην τ αντικαταστήσουμε όλα με το internet», έγραψε χαρακτηριστικά.


Σύνδεση πλαισίων κειμένου στο Pages στο Mac - Apple Support (CY)\nΣύνδεση πλαισίων κειμένου στο Pages στο Mac\nΚάντε κλικ στο πλαίσιο κειμένου που θέλετε να είναι το πρώτο στο νήμα και στη συνέχεια κάντε κλικ στον λευκό κύκλο στο πάνω μέρος.\nΟ κύκλος γεμίζει με χρώμα και εμφανίζεται ο αριθμός 1 για να υποδείξει ότι πρόκειται για την αρχή ενός νήματος. Αν, αντίθετα, δείτε άλλο αριθμό ή αν το χρώμα ταιριάζει με αυτό ενός υπάρχοντος νήματος, το πλαίσιο κειμένου έχει συνδεθεί με ένα υπάρχον νήμα. Για να το κάνετε αρχή ενός νέου νήματος, κάντε κλικ στον κύκλο του και επιλέξτε «Δημιουργία νέου νήματος».\nΣύνδεση με ένα κενό πλαίσιο κειμένου: Κάντε κλικ στο πλαίσιο κειμένου και στη συνέχεια κάντε κλικ στον λευκό κύκλο στο πάνω μέρος.\nΣύνδεση με ένα πλαίσιο κειμένου που περιέχει ήδη κείμενο (και συγχώνευση του κειμένου): Κάντε κλικ στο πλαίσιο κειμένου που περιέχει το κείμενο και μετά κάντε κλικ στον κύκλο στο πάνω μέρος—έτσι ξεκινά ένα νέο νήμα. Κάντε κλικ άλλη μια φορά στον κύκλο, επιλέξτε το νήμα στο οποίο θέλετε να ανήκει το πλαίσιο κειμένου και μετά κάντε κλικ στη «Συγχώνευση» (με την οποία το περιεχόμενο προστίθεται στο τέλος του νήματος). Θα δείτε το πλαίσιο διαλόγου «Συγχώνευση» μόνο την πρώτη φορά που θα κάνετε συγχώνευση πλαισίων κειμένου—στη συνέχεια, θα γίνεται αυτόματη συγχώνευση του περιεχομένου.\nΚάντε κλικ στο πλαίσιο κειμένου του οποίου θέλετε να αλλάξετε τη σειρά, στη συνέχεια κάντε κλικ στον κύκλο στο πάνω μέρος.\nΣτο μενού που θα εμφανιστεί, μετακινήστε τον δείκτη πάνω από τη «Σειρά διάταξης» και στη συνέχεια επιλέξτε έναν νέο αριθμό σειράς για το πλαίσιο κειμένου.\nΚάντε κλικ στο πλαίσιο κειμένου το οποίο θέλετε να εκχωρήσετε εκ νέου και μετά κάντε κλικ στον κύκλο στο πάνω μέρος.\nΕπιλέξτε το νήμα στο οποίο θέλετε να ανήκει το πλαίσιο κειμένου.\nΑν εμφανιστεί ένα πλαίσιο διαλόγου που σας ρωτά αν θέλετε να γίνει συγχώνευση του περιεχομένου, κάντε κλικ στη «Συγχώνευση». Θα δείτε το πλαίσιο διαλόγου «Συγχώνευση» μόνο την πρώτη φορά που θα κάνετε συγχώνευση πλαισίων κειμένου—στη συνέχεια, θα γίνεται αυτόματη συγχώνευση του περιεχομένου.\nΚάντε κλικ στο πλαίσιο κειμένου και στη συνέχεια κάντε κλικ στον κύκλο στο πάνω μέρος.\nΕπιλέξτε «Δημιουργία νέου νήματος».\nΑλλαγή του στιλ όλου του κειμένου ή όλων των πλαισίων κειμένου ενός νήματος\nΜπορείτε να αλλάξετε ταυτόχρονα το στιλ όλων των πλαισίων κειμένου σε ένα νήμα. Για παράδειγμα, μπορείτε να προσθέσετε ένα περίγραμμα στα πλαίσια ή να τα γεμίσετε με χρώμα. Μπορείτε επίσης να αλλάξετε τη γραμματοσειρά, το μέγεθος ή το στιλ όλου του κειμένου ενός νήματος. Όταν κάνετε επεξεργασία ενός νήματος, εμφανίζεται περιγράμμιση σε όλα τα πλαίσια κειμένου στο νήμα, ώστε να βλέπετε την εφαρμογή των αλλαγών σας.\nΚάντε Control-κλικ σε ένα από τα πλαίσια κειμένου και στη συνέχεια επιλέξτε «Επιλογή όλων των πλαισίων κειμένου στο νήμα» στο μενού συντόμευσης.\nΣτην πλαϊνή στήλη «Μορφή» κάντε οποιοδήποτε από τα εξής:\nΑλλαγή πλαισίων κειμένου: Κάντε κλικ στην καρτέλα «Στιλ» για να χρησιμοποιήσετε τα χειριστήρια για προσθήκη περιγράμματος, χρώματος φόντου (γεμίσματος) και λοιπών στοιχείων μορφοποίησης.\nΤροποποίηση κειμένου: Κάντε κλικ στην καρτέλα «Κείμενο» για να χρησιμοποιήσετε τα χειριστήρια για αλλαγή γραμματοσειράς, μεγέθους γραμματοσειράς, χρώματος και λοιπών στοιχείων μορφοποίησης.\nΚάντε κλικ στο πλαίσιο κειμένου, κάντε κλικ στον κύκλο στο πάνω μέρος και στη συνέχεια επιλέξτε «Αφαίρεση από νήμα».\nΚάντε κλικ στο πλαίσιο κειμένου και στη συνέχεια πατήστε το πλήκτρο Delete.\nΚάντε κλικ σε ένα πλαίσιο κειμένου για να τον επιλέξετε.\nΣτο κάτω μέρος της πλαϊνής στήλης, κάντε κλικ στο κουμπί «Κλείδωμα» ή «Ξεκλείδωμα».\nΔείτε επίσηςΠροσθήκη κειμένου σε πλαίσιο κειμένουΠροσθήκη κειμένου μέσα σε σχήμαΑλλαγή της γραμματοσειράς ή του μεγέθους γραμματοσειράς στο Pages στο Mac\nΠροηγούμενη Μορφοποίηση στηλών κειμένου Επόμενη Προσθήκη περιγραμμάτων και κανόνων (γραμμών)


«Διπλή» άρνηση σε Μαρσέιγ για Κούτρη από Ολυμπιακό – 24betgr.com\nΟ Ολυμπιακός βλέπει συλλόγους να ρίχνουν… χρήμα με ουρά στα πόδια των παικτών του, αλλά προς το παρόν έχει αρνηθεί καθέτως οποιαδήποτε προσφορά.\nΧαρακτηριστική περίπτωση για τους «ερυθρολεύκους», είναι αυτή του Λεονάρντο Κούτρη. Ο Έλληνας αμυντικός έχει βρεθεί στο στόχαστρο της Μαρσέιγ, με τη «Live Sport» να μεταδίδει πως η διοίκηση του Ολυμπιακού αρνήθηκε δύο φορές πρόταση της γαλλικής ομάδας. Η μία λογικά δεν ήταν άνω των 5 εκατομμυρίων ευρώ, ενώ η άλλη ήταν μάλλον ένας δανεισμός με οψιόν αγοράς.\nΠαράλληλα, οι περιπτώσεις των Μαντί Καμαρά και Παπ Αμπού Σισέ είναι από αυτές που στον Ολυμπιακό δεν υπάρχει περίπτωση να μη… μοσχοπουλήσουν. Σύμφωνα με τις ίδιες πληροφορίες, έχουν αρνηθεί μάλιστα προτάσεις της τάξης των 7, 8 και 10 εκατομμυρίων ευρώ για τους Καμαρά και Σισέ το τελευταίο διάστημα, κοστολογώντας τους πάνω από 20 και 15 εκατομμύρια ευρώ αντίστοιχα. Διαφορά δεν υπάρχει, ουσιαστικά, και ως προς την κοστολόγηση του Κώστα Φορτούνη.\nΤην ίδια στιγμή, έχουν απορριφθεί προτάσεις της τάξης των 4 εκατομμυρίων ευρώ από Σέλτικ και Σαουθάμπτον για τον Ομάρ Ελαμπντελαουί. Προς το παρόν, βέβαια, στον Πειραιά προτιμούν να ασχοληθούν με τις περιπτώσεις των Σα και Χασάν, κάνοντας παζάρι με τις Πόρτο και Μπράγκα για την αγορά τους.


H Πάρος καλύτερο νησί της Ευρώπης για το καλοκαίρι του 2019, σύμφωνα με το Travel+Leisure – THE PAPER\nX1 Card με υπογραφή Visa: Σε λίστα αναμονής 350.000 άτομα για την smart πιστωτική\nΠρομήθειες έως 33% πληρώνει η εστίαση στις πλατφόρμες delivery\nΟ δισεκατομμυριούχος CEO της Revolut άνοιξε family office στο Λονδίνο\nΙσχυρός σεισμός 6,1 Ρίχτερ ανοιχτά της Καρπάθου – «Κανένας λόγος ανησυχίας», λένε οι σεισμολόγοι\nH Πάρος καλύτερο νησί της Ευρώπης για το καλοκαίρι του 2019, σύμφωνα με το Travel+Leisure\nΚαι ανάμεσα στα 10 καλύτερα ολόκληρα του κόσμου.Ποιο άλλο, ελληνικό νησί συμπληρώνει την λίστα;\nΔύο από τους κορυφαίους προορισμούς για καλοκαιρινές διακοπές για το 2019, σύμφωνα με την έγκυρη διαδικτιακή έκδοση του Travel+Leisure, είναι η Πάρος και η Μήλος.\nΤο διεθνές τουριστικό περιοδικό κάνει εκτενή αναφορά στα δύο πανέμορφα νησιά των Κυκλάδων και τα συγκρίνει με τις Μπαχάμες, τις Μαλδίβες και το Μπαλί, σχολιάζοντας ότι η παγκόσμια αναγνώριση που έχουν λάβει είναι απολύτως δικαιολογημένη.\nΆλλωστε η Πάρος πριν από λίγες μόλις εβδομάδες έλαβε μία ακόμα πολύ σημαντικη διάκριση. Ανακηρύχθηκε ως το καλύτερο νησί της Ευρώπης στο πλαίσιο της ετήσιας έρευνας World’s Best Awards.\nΧαρακτηριστική είναι η παρακάτω αναφορά: «Είτε εξερευνάτε αρχαία αντικείμενα στην Πάρο είτε είστε με ψαροντούφεκο στο Thunderball Grotto στις Μπαχάμες, τα νησιά αυτά θα σας προσφέρουν αξέχαστες διακοπές. Οι λάτρεις της ηλιοφάνειας θα βρουν κρυστάλλινα νερά και εκπληκτικές ακτές στη Μήλο, ενώ η Πάρος, με την ηρεμία της, κερδίζει τους επισκέπτες που θέλουν να την εξερευνήσουν».\nΤο Travel+Leisure κάνει εκτενή αναφορά και στα δύο νησιά, γράφοντας για τη Μήλο:\n«Η Μύκονος μπορεί να παίρνει όλη την αγάπη, αλλά η Μήλος έχει υπέροχες παραλίες και αναμφισβήτητα καλύτερη ιστορία. Εδώ θα βρείτε κατακόμβες ισάξιες της Ρώμης, ένα ανοικτό ορυχείο, τα ερείπια ενός αμφιθεάτρου και πολλά θαλάσσια, λαϊκά και αρχαιολογικά μουσεία που σας κρατούν απασχολημένους κατά τη διάρκεια της ημέρας. Όσον αφορά τις παραλίες, η επίσκεψη στο Τσιγκράδο απαραίτητη – απλά γνωρίζετε ότι για να φτάσετε εκεί θα πρέπει να κατεβείτε με σχοινί!».\nΚαι για την Πάρο\n«Στην Πάρο, που ψηφίστηκε φέτος το καλύτερο ευρωπαϊκό νησί, θα έχετε όλη τη γοητεία της Μυκόνου χωρίς την «τρέλα» της. Σταματήστε στην εκκλησία της Παναγίας της Εκατονταπυλιανής, που χτίστηκε τον 4ο αι. Μ.Χ., κοντά στην πρωτεύουσα, για ένα ταξίδι πίσω στο χρόνο, ή βρεθείτε την παραλία Κολυμπήθρες όπου οι όρμοι και οι βράχοι σας προκαλούν να κάνετε ηλιοθεραπεία πάνω τους. Οι λάτρεις της ιστορίας θα εντυπωσιαστούν με το Αρχαιολογικό Μουσείο, που είναι γεμάτο με ελληνιστικούς και ρωμαϊκούς θησαυρούς».\nBy giorgos Apr 09, 2019\n1.X1 Card με υπογραφή Visa: Σε λίστα αναμονής 350.000 άτομα για την smart πιστωτική\n2.Προμήθειες έως 33% πληρώνει η εστίαση στις πλατφόρμες delivery\n3.Ο δισεκατομμυριούχος CEO της Revolut άνοιξε family office στο Λονδίνο\n4.Ισχυρός σεισμός 6,1 Ρίχτερ ανοιχτά της Καρπάθου – «Κανένας λόγος ανησυχίας», λένε οι σεισμολόγοι\n5.Ανατροπή σοκ στον βιασμό της 8χρονης στη Ρόδο: Γυναίκα συγγενής την κακοποίησε και ζήτησε χρήματα από τη μητέρα


Κρύο και αέρας...\nαπό alicedros Την / Το Σαβ Νοε 12, 2011 4:55 pm\nΤα πουλάκαι μου τα έχω σε απάγγειο μέρος προστατευμένα απότ ο βοριά... Τους έβαλα νάυλον γύρω γύρω και απο πάνω (υπάρχουν ανοίγματα για να παίρνουν αέρα) και για τώρα το βράδυ που θα έχει 9 βαθμούς τα κάλυψα με ένα ελαφρύ σεντονάκι... Υπάρχει περιπτωση να μου πάθουν τίποτα ;; Πάντως σήμερα όλη μέρα ήταν μια χαρά ζωηρά ζωηρά.. Εχω αυξησει στη διατροφή τους και το καναβούρι... Να τους δώσω και σουσάμι;;;\nΑπ: Κρύο και αέρας...\nαπό redcanary Την / Το Κυρ Νοε 13, 2011 1:56 pm\nΜην αγχώνεσαι με το κρύο. Από οτι έχω προσεξει τα πουλιά προτιμούν αυτόν τον καιρό από τη ζεστη του καλοκαιριού. Τωρα είναι μια χαρα, δεν εχουν και πτερόρροια οπότε όλα καλά.\nΦρόντισε να δινεις αυγό ή αυγοτροφή, λίγο πιο συχνά. Προσωπικά δεν χορηγώ πολύ λιπαρό μειγμα σπόρων, τουλάχιστον όχι ακόμα, σκεψου ότι δεν εχουν ερθει τα μεγαλα κρυα ακομα.\nΤο σημαντικο είναι τα πουλιά να μην τα φυσαει ο αερας. Αν εχει απλά κρυο δεν υπάρχει προβλημα. Το σεντονι ή κουβερτα δε νομιζω ότι προσφερει κατι, λόγω αναλογιας μεγεθους πουλιου και κλουβιού. Σκεψου να εισαι σε ενα δωματιο χωρις θερμανση και να εισαι σε ενα δωματιο χωρις θερμανση τυλιγμενο με σεντονι (το δωματιο όχι εσυ).\nαπό alicedros Την / Το Κυρ Νοε 13, 2011 2:25 pm\nΣ'ευχαριστώ πολύ Δαμιανέ για την απάντησή σου !!! Μπορώ να πω ότι το καρδερινοκάναρο και ένα απο τα καναρινάκια μου κελαιδάνε !!! Σήμερα τους έβαλα την αυγοτροφη... Όταν λες πιο συχνα εννοεις 2 φορες την εβδομάδα ας πούμε ή και περισσότερο;;;\nΣτο σημειο που τα εχω κόβει ο αερας άλλα που και που κουνιουνται λίγο οι κουνιες! Το ναυλον μου φαινεται πως δεν αρκει γι'αυτο τους βάζω και το σεντόνι...\nΠάντως ενω το πρωι το ένα πουλάκι ήταν ελάχιστα φουσκωμένο τώρα δεν είναι ... Μάλλον προσαρμόστηκε...\nΓια το βραδυ μπορω να κάνω κάτι αλλο για περεταιρω προστασια ;;\nαπό redcanary Την / Το Κυρ Νοε 13, 2011 2:52 pm\nκαι εγω 2 φορες την εβδομαδα δινω αυγοτροφη.\nΤωρα για τον αερα φροντισε να μην φυσαει κατευθειαν πανω τους. Στερεωσε καλυτερα το ναυλον, βαλε και αλλο ναυλον, βαλε κοντρα πλακε, κανε μια ιδιοκατασκευη (εχει φωτο στο φορουμ), κανε ο,τι κρινεις αναγκαιο για να προστατευθουν τα πουλια από τα ρευαματα αερα.\nαπό alicedros Την / Το Κυρ Νοε 13, 2011 4:10 pm\nΟ αέρας σε καμμιά περίπτωση δεν φυσάει κατευθείαν πάνω τους... Ίσως αύριο να βάλω περισσότερο ναυλον... Πιστεύω ότι θα είναι μια χαρά... Σ´ευχαριστω πολύ για τις συμβουλές σου!!! Κι εσυ μόνιμα έξω τα έχεις;;;\nαπό panos Την / Το Πεμ Νοε 17, 2011 4:06 pm\nΤο θεμα κλειδωνει


Σε πολύ χαμηλές τιμές εξάγονται τα ροδάκινα ~ ialmopia.gr | Τοπική ηλεκτρονική εφημερίδα ενημέρωσης και ψυχαγωγίας\n4:35 μ.μ. ΑΛΜΩΠΙΑ, ΑΡΙΔΑΙΑ, ΓΙΑΝΝΙΤΣΑ, ΕΔΕΣΣΑ, ΕΙΔΗΣΕΙΣ, ΣΚΥΔΡΑ Σχολιάστε πρώτοι!\nΣε πολύ χαμηλές τιμές εξάγονται τα ροδάκινα. Τι προτείνει ο σύνδεσμος εξαγωγέων Incofruit\nΣυνεχίστηκαν με αυξανόμενους ρυθμούς οι εξαγωγές κερασιών και καρπουζιών, ενώ με μικρούς των βερίκοκων και ροδάκινων.\nΔυστυχώς η ζήτηση των βερίκοκων και ροδάκινων είναι υποτονική και δεν μπορεί να απορροφήσει τις προσφερόμενες ποσότητες της αυξημένης φετινής παραγωγής. Η ανισορροπία μεταξύ της προσφοράς και της ζήτησης είναι τέτοια που, οι διαμορφούμενες μέχρι στιγμής τιμές στις αγορές είναι εξαιρετικά χαμηλές. Οι κλιματολογικές συνθήκες που επικράτησαν συνέβαλαν στην μεγάλη παραγωγή πυρηνόκαρπων προϊόντων (ροδάκινων, βερίκοκων και νεκταρινιών) στην χώρα μας, αλλά και στις άλλες ομοιοπαραγωγές χώρες και η συγκομιδή είναι με καλής ποιότητας προϊόντων.\nΩστόσο, ο καιρός στις καταναλωτικές αγορές - προορισμούς των εξαγωγών μας ήταν αρνητικός με την έναρξη της εμπορικής περιόδου, γιατί έχει πάρα πολύ κρύο για την κατανάλωση των πυρηνόκαρπων.\nΟ σύνδεσμος Εξαγωγέων Incofruit, πιστεύει ότι πρέπει εγκαίρως να δημοσιευθεί ο αναμενόμενος Κανονισμός για παράταση των έκτακτων μέτρων για απόσυρση προς δωρεάν διανομή λόγω του ρωσικού εμπάργκο, μέχρι τις 30 Ιουνίου 2018, προκειμένου να αποκατασταθεί μια ισορροπία μεταξύ προσφοράς και ζήτησης.\nΕπισημαίνεται ότι χρειάζεται η έκδοση Υπουργικής απόφασης για την άμεση, από 1/6/2017 ,εφαρμογή του Εκτελεστικού Κανονισμού, 892/2017 για υλοποίηση του κανονισμού 1308/2013 που αυξάνει την αποζημίωση των προς απόσυρση φρούτων και λαχανικών που προορίζονται για δωρεάν διανομή.


E|News: D e j a V u\nΟ όρος deja vu είναι γαλλικός και σημαίνει «αυτό το έχω ξαναδεί». Πιο σπάνια, για το ίδιο φαινόμενο χρησιμοποιείται ο αγγλικός όρος paramnesia που σαφώς προέρχεται από την ελληνική λέξη\nΔηλαδή, αρκετές φορές μπορεί να αισθανόμαστε έντονη σύγχυση με ερωτήσεις του τύπου: «Έχω ξαναδιαβάσει το εν λόγω βιβλίο;» ή «Έχω ξαναδεί την εν λόγω ταινία;». Η σύγχυση όμως αυτή δεν εμπεριέχει την αίσθηση της παραδοξότητας. Άλλωστε, είναι φυσικό ένας άνθρωπος που έχει διαβάσει εκατοντάδες βιβλία ή κάποιο βιβλίο πριν αρκετά\nχρόνια, να μην θυμάται τίποτα από αυτό.


Γιοχάνες Βερμέερ (Johannes Vermeer) – Μυστηριώδης κι ανεξιχνίαστος σαν μυθιστόρημα. – Αντικλείδι\nΓιοχάνες Βερμέερ (Johannes Vermeer) – Μυστηριώδης κι ανεξιχνίαστος σαν μυθιστόρημα.\nΟ Γιοχάνες Βερμέερ (Johannes Vermeer, 31 Οκτωβρίου 1632 – 15 Δεκεμβρίου 1675), γνωστός και ως Γιαν Βερμέερ ή Γιοχάνες βαν ντερ Μέερ, ήταν Ολλανδός ζωγράφος που έζησε και εργάστηκε στην περιοχή του Ντελφτ της Δυτικής Ολλανδίας κατά το 17ο αιώνα. Μαζί με τον Ρέμπραντ αποτελεί έναν από τους σημαντικότερους ζωγράφους της Χρυσής Εποχής (1584-1702) της Ολλανδίας.\nΚορίτσι με μαργαριταρένιο σκουλαρίκι, λάδι σε μoυσαμά, 45×40 εκ., Μάουριτσχαϊς, Χάγη\nΗ γαλατού (περ. 1658-60), λάδι σε μουσαμά, 45,1×41 εκ., Κρατικό Μουσείο, Άμστερνταμ.\nPrevious postΠερί παιδείας. Στόχοι της παιδείας κατά τον Ισοκράτη\nNext postΗ νηπενθής κοινωνία, η ουτοπία και η ελπίδα\n10/05/2013 at 5:54 pm\nΤους τίτλους των έργων παρακαλώ πολύ….\nκαλησπέρα κε καθηγητά\nπράγματι παράλειψή μας\nδεν ξέρω αν σας βοηθάει αυτό : ο τίτλος για την πλειοψηφία των έργων εμφανίζεται (στ αγγλικά) αν περάσετε το ποντίκι σας πάνω από τον κάθε πίνακα ή τους δείτε σε μορφή γκάλερι στο κάτω μέρος\nΑκούστηκε πως θα περιορισθούν τα μουσικά σχολεία της χώρας.\nΕπιτρέψτε στη νέα γενιά μας να δημιουργήσει μια νέα κουλτούρα καλλύτερή μας\nΣΩΣΤΕ ΤΑ ΜΟΥΣΙΚΑ ΣΧΟΛΕΙΑ. ΒΟΗΘΗΣΤΕ ΤΟΝ ΠΟΛΙΤΙΣΜΌ! ΕΠΙΤΕΛΟΥΣ!


Ρέθυμνο - ΠΑΟΚ 71-79 | ebasket.gr\nΚεντρική Basket League Αγώνες Ρέθυμνο – ΠΑΟΚ 71-79\nΔημοσίευση στις 24/01 16:58\nΗ αναμέτρηση του Ρεθύμνου με τον ΠΑΟΚ προμηνυόταν αμφίρροπη και οι δύο ομάδες δικαίωσαν τις προσδοκίες προσφέροντας ένα εξαιρετικό ντέρμπι που βρήκε τον “δικέφαλο” θριαμβευτή με 79-71, κάνοντας ιδανικό ξεκίνημα στο δεύτερο γύρο της Α1.\nΚαμία ομάδα δεν μπορούσε να χτίσει διαφορές ασφαλείας με τον ΠΑΟΚ να το καταφέρνει για λίγο στην τρίτη περίοδο, όμως το πλεονέκτημα του εξανεμίστηκε εν ριπή οφθαλμού. Παρ’ όλα αυτά είχε την πρωτοκαθεδρία στη μεγαλύτερη διάρκεια και κράτησε το προβάδισμα με “νύχια” και με “δόντια” μέχρι τέλους χάρη και στην ψυχραιμία του από τις βολές, πανηγυρίζοντας το μεγάλο διπλό.\nΤέσσερις παίκτες με διψήφιο αριθμό πόντων για το συγκρότημα του Σούλη Μαρκόπουλου, προεξάρχοντος του Βαγγέλη Μαργαρίτη με 16 και 6 ριμπάουντ, με τον Απόλλωνα Τσόχλα να ακολουθεί έχοντας 14 πόντους.\nΕκ του Ρεθύμνου, ο Μουχάμεντ Φαγιέ πραγματοποίησε ακόμα μια επιβλητική εμφάνιση τελειώνοντας το ματς με 21 πόντους και 8 ριμπάουντ, χωρίς όμως να καταφέρει να αποσοβήσει την τέταρτη συνεχόμενη ήττα της ομάδας του.\nΟι δύο ομάδες έθεσαν από νωρίς τον τόνο του ματς με συνεχείς εναλλαγές στο προβάδισμα και τη διαφορά να μην υπερβαίνει πότε τους 4 πόντους. Ο ΠΑΟΚ ήταν αυτός που έκανε ένα 4-8 στα πρώτα τέσσερα λεπτά με κύριο εκφραστή τον Κάρτερ, αλλά οι Σάφτενααρ και Φαγιέ δήλωσαν “παρών” απατώντας σε ότι πρόβλημα έθετε η άμυνα του “δικεφάλου” ο οποίος χτυπούσε κυρίως με τον Βον και τον Μαργαρίτη αλλά τίποτα δεν χώριζε τις δύο ομάδες μετά από εννέα λεπτά (22-22). Για αυτό φρόντισε ο Ολλανδός σέντερ που διαμόρφωσε το 24-22 της πρώτης περιόδου προτού ο Όντουμ αστοχήσει σε σουτ στην εκπνοή.\nΟ Κάουνσιλ έκανε το 26-22, στην αρχή του δεύτερου δεκαλέπτου, αλλά ο ΠΑΟΚ απάντησε με τον Κακαρούδη, τον Όντουμ και τον Κάρτερ για να περάσει εκ νέου μπροστά (26-29 στο 13’). Η απόσταση μεταξύ των δύο ομάδων δεν αυξήθηκε περαιτέρω καθώς οι Κρητικοί με μπροστάρηδες του Φαγιέ και Σίμπσον έμειναν κοντά και οι προσπεράσεις συνέχισαν σε αμείωτο ρυθμό. Όμως και πάλι οι φιλοξενούμενοι βρήκαν τον τρόπο να επιβληθούν και να πάρουν αέρα 4 πόντων (36-40 στο 18’) με τους Τσόχλα και Όντουμ, πριν πάνε στα αποδυτήρια.\nΟι παίκτες του Σούλη Μαρκόπουλου μπήκαν πιο αποφασισμένοι μετά την ανάπαυλα και χάρη στους Βον, Μαργαρίτη και Τσόχλα ανέβασαν για πρώτη φορά τη διαφορά σε διψήφια επίπεδα (38-48 στο 23’). Οι Ρεθυμνιώτες όμως αντέδρασαν άμεσα και με κύριους εκφραστές τους Φαγιέ και Καλαμπόκη έτρεξαν επιμέρους 13-2 για να ξαναπάρουν το προβάδισμα (51-50 στο 26’)! Οι φιλοξενούμενοι παρ’ όλα αυτά, δεν τους επέτρεψαν να συνεχίσουν και κατόρθωσαν να διατηρήσουν την πρωτοκαθεδρία μετά από τριάντα λεπτά αγώνα, με τον Σχίζα να μειώνει στον πόντο (56-57) για την ομάδα του, ευστοχώντας πίσω από τη γραμμή του τριπόντου στην εκπνοή.\nΟ ΠΑΟΚ πήγε να ξεφύγει στις αρχές της τελευταίας περιόδου (56-62) αλλά το Ρέθυμνο δεν τον άφησε πλησιάζοντας στο καλάθι (62-64 στο 33’) χάρη στους Φαγιέ και Σίμπσον αλλά δεν κατάφερε ποτέ να προσπεράσει ή να ισοφαρίσει μέχρι την κόρνα της λήξης. Οι Θεσσαλονικείς επέδειξαν “ολύμπια ψυχραιμία” από τη γραμμή της φιλανθρωπίας και αντεπεξήλθαν άψογα στην πίεση των Κρητικών.\nΔιαιτητές: Καρακατσούνης – Παναγιώτου – Τσούνας.\nΡΕΘΥΜΝΟ (Σκουρτόπουλος): Σίμπσον 14 (2), Σχίζας 3 (1), Κουμπούρας 1, Σάφτενααρ 9, Κάουνσιλ 7, Άλεν 5 (1), Καλαμπόκης 9 (1), Φαγιέ 21 (1), Σίννης 2, Χείλαρης, Κράβιτς, Δουλγεράκης.\nΠΑΟΚ (Μαρκόπουλος): Λάνγκφορντ 12, Λιάπης, Κάρτερ 9, Κακαρούδης 3, Τσόχλας 14 (3), Δέδας 1, Μαργαρίτης 16, Κοττάς, Όντουμ 12, Βον 9, Μπρέμερ, Σαλούστρος 2.\nΠροηγούμενο Άρης – Ελευσίνα 79-61\nΕπόμενο Τρίκαλα – ΚΑΟΔ 80-76


Απαγορεύτηκε το εξώφυλλο του Charlie Hebdo στην Τουρκία - Ειδήσεις - νέα - Το Βήμα Online\nΑπαγορεύτηκε το εξώφυλλο του Charlie Hebdo στην Τουρκία\nΤο Ιράν καταδίκασε την Τετάρτη το «προκλητικό», όπως το χαρακτήρισε, σκίτσο του προφήτη Μωάμεθ στο εξώφυλλο του γαλλικού σατιρικού περιοδικού Charlie Hebdo, χαρακτηρίζοντάς το ως προσβολή στο Ισλάμ.\n14 Ιανουαρίου 2015, 15:19 Ενημερώθηκε: 14 Ιανουαρίου 2015, 18:00\nΟ μουσουλμανικός κόσμος το υποδέχεται με ανάμεικτα αισθήματα\nΟ μουσουλμανικός κόσμος υποδέχεται με ανάμεικτα αισθήματα το εξώφυλλο: άλλοι αντιδρούν έντονα στην απεικόνιση του Μωάμεθ, κάποιοι όμως κατανοούν ότι το μήνυμα είναι εκείνο της συγχώρεσης και της ελευθερίας της έκφρασης.\nΗ εκπρόσωπος του υπουργείου Εξωτερικών του Ιράν, Μαρζιέ Αφκάμ είπε ότι η δημοσιοποίηση του σκίτσου προκαλεί το θρησκευτικό συναίσθημα των μουσουλμάνων σε ολόκληρο τον κόσμο.\nΣτο εξώφυλλο του περιοδικού απεικονίζεται ο προφήτης Μωάμεθ να κρατά, δακρυσμένος, πλακάτ Je suis Charlie. Η επικεφαλίδα του σκίτσου είναι: «Όλα συγχωρέθηκαν». Το Ισλάμ απαγορεύει την απεικόνιση του Μωάμεθ ή άλλων προφητών.\nΜιλώντας στο περιθώριο των επαφών στη Γενεύη για το πυρηνικό πρόγραμμα του Ιράν, ο υπουργός Εξωτερικών της χώρας Μοχάμεντ Τζαβάντ Ζαρίφ κάλεσε να υπάρξει αμοιβαίος σεβασμός ανάμεσα στις διαφορετικές κουλτούρες.\n«Πιστεύουμε ότι τα ιερά πρέπει να αντιμετωπίζονται με σεβασμό. Εάν δεν μάθουμε να σεβόμαστε ο ένας τον άλλο, τότε η κατάσταση θα είναι πολύ δύσκολη σε έναν κόσμο με διαφορετικές οπτικές και διαφορετικές κουλτούρες και πολιτισμούς» είπε.\n«Πιστεύω ότι θα είχαμε έναν πολύ πιο ασφαλή, πολύ πιο συνετό κόσμο εάν ξεκινούσαμε έναν σοβαρό διάλογο, μία σοβαρή συζήτηση για τις διαφορές μας και τότε θα βρούμε ότι αυτό που μας ενώνει είναι πολύ πιο σημαντικό από αυτό που μας χωρίζει» πρόσθεσε ο Ζαρίφ.\nΤο Ιράν είχε καταδικάσει έντονα την επίθεση στα γραφεία του γαλλικού περιοδικού που είχε ως αποτέλεσμα να σκοτωθούν 12 άτομα, ανάμεσά τους και αρκετοί συντάκτες του Charlie Hebdo. Η Άφκαμ είπε ότι η επίθεση έρχεται σε αντίθεση με τις διδαχές του Ισλάμ.\nΟ Μεγάλος Αγιατολάχ Νασέρ Μακαρέμ-Σιραζί, δήλωσε ότι η δημοσιοποίηση νέων σκίτσων του Μωάμεθ «ισοδυναμεί με κήρυξη πολέμου εναντίον όλων των μουσουλμάνων».\nΤην Τρίτη, οι κυριότερες μουσουλμανικές ενώσεις της Γαλλίας είχαν καλέσει τη μουσουλμανική κοινότητα να «διατηρήσει την ψυχραιμία της» και «να σεβαστεί την ελευθερία της έκφρασης».\nΣτην Αίγυπτο ο Μεγάλος Μουφτής προειδοποιούσε το Charlie Hebdo να μην δημοσιεύσει «ρατσιστικές» γελοιογραφίες λέγοντας ότι θα προκαλέσει νέο κύμα μίσους.\nΤο ισλαμικό πανεπιστήμιο Aλ Άζχαρ στην Αίγυπτο, το οποίο είχε χαρακτηρίσει τις επιθέσεις στο Παρίσι εγκληματική ενέργεια, ζήτησε από τους μουσουλμάνους να αγνοήσουν τα σκίτσα της σατιρικής εφημερίδας, χαρακτηρίζοντάς τα μια «επιπολαιότητα γεμάτη μίσος».\nΜουσουλμάνοι ιερωμένοι στη Μέση Ανατολή, οι οποίοι καταδίκασαν την τρομοκρατική επίθεση που σημειώθηκε την προηγούμενη εβδομάδα εναντίον της γαλλικής, σατιρικής εφημερίδας Charlie Hebdo, την επέκριναν την Τετάρτη επειδή δημοσίευσε νέα σκίτσα του προφήτη Μωάμεθ στο πρώτο της φύλλο μετά το τραγικό συμβάν.\n«Η ελευθερία του λόγου δεν θα πρέπει να μετατρέπεται σε ρητορική μίσους και δεν θα πρέπει να προσβάλει τους άλλους. Κανένας λογικός άνθρωπος, ανεξαρτήτως δόγματος, θρησκείας ή πίστης, δεν δέχεται να γελοιοποιούνται τα πιστεύω του», υπογράμμισε.\nΕκτός από αυτούς που αντιδρούν, υπάρχουν άλλοι που εξέλαβαν το σκίτσο όχι ως προσβολή, αλλά ως δείγμα ελευθερίας της έκφρασης.\n«Η πρώτη μου σκέψη ήταν ότι το εξώφυλλο αποτελεί μία σχεδόν τέλεια απάντηση στην τραγωδία» είπε ο Χουσεΐν Ραχίντ, καθηγητής Ισλαμικής σκέψης στο πανεπιστήμιο Χόφστρα της Νέας Υόρκης.\n«Δεν υποχωρούν σε σχέση με την απεικόνιση του Μωάμεθ, εξασκώντας το δικαίωμα της ελευθερίας της έκφρασης. Την ίδια στιγμή, το μήνυμα είναι συμφιλιωτικό, εκφράζει ταπεινότητα και ελπίζω ότι θα μειώσει την οργή που έχει ως στόχο τις μουσουλμανικές κοινότητες στη Γαλλία» επισήμανε.\nΟ Ζίνεμπ Ελ Ραζούι, αρθρογράφος που εργάστηκε στο νέο τεύχος του Charlie Hebdo, είπε στο BBC ότι οι εργαζόμενοι στο περιοδικό δεν θέλουν να εκφράσουν μίσος για τους τρομοκράτες, αλλά θέλουν να μεταδώσουν μήνυμα συγχώρεσης.\n«Τα σκίτσα δεν έχουν νόημα, δεν θα πρέπει να μας επηρεάζουν. Εμείς ως μουσουλμάνοι είμαστε μεγαλύτεροι και πιο δυνατοί από ένα σκίτσο. Δεν θα πρέπει να δίνουμε σημασία και αν αντιδράσουμε, θα πρέπει να αντιδράσουμε με λέξεις στις λέξεις και με σκίτσα στα σκίτσα», είπε ο Σαμίρ Μαχμούντ, κάτοικος του Καΐρου.\nΠολλοί εξέφρασαν την αντίδρασή τους μέσω Twitter


Mageia GR • Που μπορούμε να βρούμε λύσεις σε γνωστά προβλήματα - Σελίδα 3\nΔημοσιεύτηκε: Τρί Μάιος 28, 2013 19:28 pm\nβρε δεν διαφωνώ και εγώ είμαι πολύ ξενερωμένος με τον να μην χρησιμοποιώ firefox\nαλλά τι να κάνω που η adobe μας εχει αφήσει ένα κάρο κουσούρια με την τελευταία έκδοση\nασε που μενεις μεχρι νεωτέρας με την 11.2 έκδοση!!!!\nΔημοσιεύτηκε: Τρί Μάιος 28, 2013 19:37 pm\nΔημοσιεύτηκε: Παρ Σεπ 27, 2013 16:47 pm\nΩς νέος χρήστης της Mageia έχω κάποιες απορίες για μικρό θεματάκια που αντιμετωπίζω σε αυτήν την διανομή.\nΘα τα γράψω εδώ γιατί ίσως να είναι γνωστά αυτά τα θέματα και μπορεί να θέλουν να τα λύσουν κι άλλοι νεοεισερχόμενοι.\n1. Αναπαραγωγή πολυμέσων, μουσική, βίντεο κτλ.\nΈχω ενεργοποιήσει τα tainted repositories και έκανα εγκατάσταση το vlc, με το vlc μπορώ να δω βίντεο κανονικά. Αν προσπαθήσω όμως να δω τα ίδια βίντεο με κάποιον άλλον player δεν τα αναπαράγει. Γενικά τι πρέπει να κάνω για να παίζουν τα βίντεο με όλους τους player και τα τραγούδια αντίστοιχα; Τι παραπάνω πρέπει να κάνω πέρα από την ενεργοποίηση των tainted αποθετηρίων;\n2. Διατήρηση ή εγκατάλειψη εξουσιοδώτησης\nΚάθε φορά που δίνω τον root κωδικό μου εμφανίζετε ένα σχετικό παράθυρο στην περιοχή ειδοποιήσεων. Απ' όσες διανομές έχω χρησιμοποιήσει δεν θυμάμαι άλλη διανομή που να μου εμφανιζόταν κάτι τέτοιο. Δεν έχω καταλάβει τι πρέπει ακριβώς να κάνω με αυτό το παράθυρο. Πρέπει να επιλέξω κάτι;\n3. Διαγραφή ορφανών πακέτων\nΜετά από την εγκατάσταση όλων των ενημερώσεων και κάποιων άλλων εφαρμογών, στο τέλος έβγαλε ένα μήνυμα ότι τα ακόλουθα πακέτα έμειναν ορφανά. Δείτε το link παρακάτω και θα δείτε τι εννοώ.\nΠως μπορούμε να αφαιρέσουμε αυτά τα πακέτα;\n4. Διαγραφή αντικειμένου από την επιφάνεια εργασίας\nΔεν ξέρω πως ονομάζεται ακριβώς (widget; συστατικό;), αλλά είναι ένα αντικείμενο στην επιφάνεια εργασίας που θα ήθελα να το διαγράψω εάν είναι εφικτό. Αν δεν κάνω λάθος αυτό υπάρχει σε όλες τις διανομές με KDE. Ξέρω ότι μπορούμε να το βάλουμε σε κάποια γωνία και να το κάνουμε να φαίνεται πιο μικρό. Εντάξει μπορώ να ζήσω με την ύπαρξη του σε κάποια γωνία, αλλά αν υπάρχει τρόπος να το αφαιρέσουμε θα ήθελα να τον μάθω.\nΔημοσιεύτηκε: Παρ Σεπ 27, 2013 17:33 pm\nΔιαγραφή ορφανών πακέτων?\nδιαγράφεις αυτα τα πακέτα\nαπλα πρόσεχε το τι διαγράφεις καθώς μπορει να σου ξηλώσει και όλο το kde καμια φορά\nΔιαγραφή αντικειμένου από την επιφάνεια εργασίας?\nαν δεν κάνω λάθος το συγκεκριμένο που αναφέρεις δεν μπορείς να το διαγράψεις απο το kde\nΔημοσιεύτηκε: Παρ Σεπ 27, 2013 22:44 pm\nΑν εγκαταλείψεις την εξουσιοδότηση, την επόμενη φορά που θα χρειαστείς να εκτελέσεις κάτι σαν υπερχρήστης,\nθα πρέπει να ξαναγράψεις τον κωδικό.\nΤην επόμενη φορά, εννοώντας χωρίς να έχεις αποσυνδεθεί από την συνεδρία του ΚεΝτεΕ.\nΑν δεν έχεις εμπειρία στη λειτουργία με δικαιώματα υπερχρήστη,\nή αν διάφορα άτομα «βάζουν χέρι» στον υπολογιστή,\nτότε καλύτερα να επιλέξεις να εγκαταλείψεις την εξουσιοδότηση,\nγια να μη γίνει καμιά σοβαρή ζημιά στα δεδομένα του υπολογιστή κατά λάθος.\nΔημοσιεύτηκε: Παρ Σεπ 27, 2013 22:58 pm\nΟ κάθε αναπαραγωγός πολυμέσων μπορεί να τρέχει με διαφορετική μηχανή αναπαραγωγής πολυμέσων.\nΟ ΒιΕλσΣι έχει την δικιά του, ο ΕσΕμπλέυερ τρέχει με τον ΕμΠλέυερ.\nΚάποιοι άλλοι μπορεί να σε ρωτούν για ποια μηχανή να επιλέξεις (πχ gstreamer).\nΚάποιες μηχανές χρειάζονται επιπλέον ενθέματα (plugin) για να παίξουν κάποιους τύπους πολυμέσων.\nΟπότε έχει να κάνει κατά περίπτωση...\nΔημοσιεύτηκε: Σάβ Σεπ 28, 2013 17:27 pm\ncpfotiadis έγραψε: 4. Διαγραφή αντικειμένου από την επιφάνεια εργασίας\nΜάλλον θέλεις αυτό:\nhttp://kde-look.org/content/show.php/Py ... ent=147892\nπρέπει να υπάρχουν κι άλλα, ψάξε για "kde plasma i hate cashew"\nΔημοσιεύτηκε: Σάβ Σεπ 28, 2013 17:33 pm\ncpfotiadis έγραψε: 2. Διατήρηση ή εγκατάλειψη εξουσιοδώτησης\nΑυτό φεύγει μόνο του σε μερικά λεπτά. Χρησιμεύει για να αποφεύγεται κάθε φορά η εισαγωγή του κωδικού root\nΌμως δεν θα έπρεπε να σου ανοίγει το παράθυρο, απλά εμφανίζεται ένα «μετάλλιο» στο πλαίσιο συστήματος, για το χρονικό διάστημα που έχεις δικαιώματα root\nΔημοσιεύτηκε: Δευ Σεπ 30, 2013 22:01 pm\n1. Ουσιαστικά απλά θα ήθελα να μπορώ να αναπαράγω τους διαδεδομένους τύπους αρχείων (avi, mp4, mp3, mkv κτλ.), με το vlc τα καταφέρνω, όχι όμως με τους προ εγκατεστημένους players (dragon, totem) που είχε η Mageia. Αφήνει μια αρνητική αίσθηση να μην μπορώ να ανοίξω κάποια αρχεία με τα προ εγκατεστημένα προγράμματα.\nairmaik έγραψε: απλα πρόσεχε το τι διαγράφεις καθώς μπορει να σου ξηλώσει και όλο το kde καμια φορά\nΝαι φυσικά, θέλει προσοχή. Στην προκειμένη περίπτωση έλεγα να διαγράψω αυτά που φαίνονται στην εικόνα (βλ. link).\nΔεν πειράζει αν τα διαγράψω αυτά ε; Καλά όχι ότι με ενοχλούν, απλά όπως λέει το μήνυμα είναι ορφανά και δεν ξέρω άμα χρειάζονται.\ncpfotiadis έγραψε: Όμως δεν θα έπρεπε να σου ανοίγει το παράθυρο, απλά εμφανίζεται ένα «μετάλλιο» στο πλαίσιο συστήματος, για το χρονικό διάστημα που έχεις δικαιώματα root\nΕγώ έκανα κλικ στο εικονίδιο για να δω τι είναι.\nΝα ρωτήσω κάτι άλλο. Rar αρχεία δεν μπορούμε να συμπιέσουμε στην Mageia;\nΔεν θυμάμαι γιατί αλλά ήθελα μια μέρα να συμπιέσω σε rar και δεν τα κατάφερα, βρήκα το πακέτο unrar αλλά αυτό είναι για αποσυμπίεση.\nΣε εσάς δουλεύει η συμπίεση σε rar;\nΕπίσης ανά διαστήματα μου εμφανίζετε αυτό το μήνυμα στην περιοχή ειδοποιήσεων https://mediacru.sh/PfMci3xpfnXU.\nΔημοσιεύτηκε: Τρί Οκτ 01, 2013 12:25 pm\nΕίδα, τώρα, στην ιστοσελίδα του Τοτέμ πως βασίζεται στο gstreamer.\nΟπότε κάνε, αν θες, μια αναζήτηση στο Διαχειριστή Λογισμικού της Μαγείας, για ...\nγια να δεις ποια ενθέματα (πλαγκίν) είναι εγκατεστημένα\n(ανάλογα με ποια αρχεία θες να παίζει)\nκαι αν είναι οι απλές εκδόσεις, ή οι tainted.


ΧΡΥΣΗ ΑΥΓΗ ΠΥΡΗΝΑΣ ΚΕΡΚΥΡΑΣ: Πάνω από 10 χιλιάδες Έλληνες κατέκλυσαν για ώρες το κέντρο της πόλης!\nΟι Εθνικιστές ξεχείλισαν από την πλατεία Ρηγίλλης σε ολόκληρη την Βασ. Σοφίας -την οποία και αναγκάστηκε λίγο πριν τις 7 να κλείσει η Αστυνομιά- καλύπτοντας την ΠΥΚΝΑ σε ολόκληρο το πλάτος, δημιουργόντας μιά ανεπανάληπτη συγκέντρωση που ξεπέρασε τις προσδοκίες των οργανωτών. Έχουμε καταγράψει απίστευτα πλάνα τα οποία και θα σας παρουσιάσουμε συντομότατα, από αυτήν την Εθνικιστική ΈΚΡΗΞΗ στην Αθήνα, που δεν μπορεί με κανέναν τρόπο να αγνοήσει το σύστημα των προσκυνημένων και των ξενόδουλων.\nΗ πορεία που ξεκίνησε μετά το πέρας των χαιρετισμών, των ομιλιών και της κατάθεσης στεφάνων σίγουρα προκαλόύσε ΔΕΟΣ και στους συμμετέχοντες και σε όσους την παρακολουθούσαν από έξω. Ήταν άψογα περιφρουρημένη, με παλμό εντυπωσιάκο και αγέρωχο, κι ακολουθώντας ανάποδα την Βασ. Σοφίας πέρασε μπροστά από την Βουλή για να κατευθυνθεί μέσω Σταδίου στην Ομόνοια, όπου και όλα έληξαν χωρίς να δημιουργηθεί το παραμικρό έκτροπο.\nΟ ενθουσιασμός η αποφασιστικότητα και η πειθαρχία ιδιαίτερα της Νεολαίας που αποτελούσε την συντριπτική πλειοψηφία των συμμετεχόντων εγγυούνται ένα λαπρό και ελπιδοφόρο αύριο για το Εθνικιστικό και Πατριωτικό Κίνημα και ασφαλώς για την Πατρίδα μας.\nΑναρτήθηκε από ΧΡΥΣΗ ΑΥΓΗ ΠΥΡΗΝΑΣ ΚΕΡΚΥΡΑΣ στις 11:50 π.μ.


ΚΑΡΠΑΘΙΚΑ ΗΜΕΡΟΛΟΓΙΑ: Ο ΧΡΟΝΟΔΙΑΚΟΠΤΗΣ\nΛΑΙΒ ΕΠΙΣΤΗΜΟΝΙΚΗ ΦΑΝΤΑΣΙΑ ΣΤΟ ΔΩΜΑΤΙΟ ΣΑΣ!\nΤο απόλυτο γκάτζετ για όσους έχουν πρόβλημα με το πρωινό ξύπνημα.\nΜερικοί συνάνθρωποί μας ξυπνάνε το πρωί μία ώρα πριν χρειαστεί να φύγουν για τη δουλειά τους, και ξεκινάνε την ημέρα τους όμορφα και πολιτισμένα με ένα πλούσιο πρωινό, ντους, εφημερίδα, ακόμα και δουλειές.\nΑυτή η ανάρτηση δεν τους αφορά!\nΆλλοι πάλι, παρά τους χίλιους τρόπους που μηχανεύονται, δεν καταφέρνουν ποτέ να είναι εκτός κρεβατιού πάνω από δέκα λεπτά πριν την ώρα που πρέπει να φύγουν. Πηδάνε πανικόβλητοι μέσα στο παντελόνι τους, ρίχνουν ένα βιαστικό νερό στη μούρη τους, φεύγουν σαν κυνηγημένοι, κάνουν το πρώτο τσιγάρο ξηροσφύρι στο αυτοκίνητο, κάνουν μάθημα πρώτη ώρα, στο διάλειμμα πρώτης προς δεύτερη βάζουν καφέ στην καφετιέρα, μέχρι να γίνει κάνουν το δεύτερο τσιγάρο ξηροσφύρι, εκείνη την ώρα χτυπάει το κουδούνι για μέσα, κάνουν δεύτερη ώρα μάθημα, και μόνο τότε, γύρω στις δέκα, πίνουν επιτέλους καφέ.\nΑυτούς αφορά η ανάρτηση!\nΠρόσφατα έμαθα ότι, εκτός από τους φούρνους με χρονοδιακόπτη, τα στερεοφωνικά με χρονοδιακόπτη και άλλες παρόμοιες συσκευές, υπάρχουν επίσης και σκέτοι χρονοδιακόπτες. Ο σκέτος χρονοδιακόπτης είναι σαν ένα μικρό πολύπριζο ή ταυ: έχει μια αρσενική πρίζα που μπαίνει στον τοίχο για να παίρνει ρεύμα, μία θηλυκή στην οποία συνδέεις κάποια άλλη ηλεκτρική συσκευή, αλλά επιπλέον και ένα σύστημα που δεν αφήνει να περνάει το ρεύμα εκτός από κάποιες ώρες που εσύ επιλέγεις.\n1. Τον βάζεις στο δωμάτιό σου, στην πλησιέστερη προς το κρεβάτι σου πρίζα.\n2. Τον ρυθμίζεις να δουλέψει δέκα λεπτά πριν το ξυπνητήρι.\n3. Τον συνδέεις με μια καφετιέρα, φορτωμένη με νερό και καφέ και γυρισμένη στο ΟΝ.\n4. Πέφτεις για ύπνο.\n5. Ξυπνάς με έτοιμο φρέσκο καφέ στο κρεβάτι!\nΟμάδα επιστημόνων του ΜΙΤ μελετά τη δυνατότητα επέκτασης των εφαρμογών του χρονοδιακόπτη, όπως π.χ. τη σύνδεσή του, εκτός από την καφετιέρα, και με τοστιέρα ή αυτόματο πορτοκαλοστίφτη.\nΟ δικός μου κοστίζει μόλις 9 ευρώ!\nΑναρτήθηκε από Πέπε στις Τρίτη, Μαρτίου 17, 2009\nΕτικέτες Ιδέες και λύσεις.\nΝα ξυπνάς με άρωμα καφέ …το βρίσκω καταπληκτικό ! Ελπίζω δε …. η επιστημονική σου ομάδα να προβλέψει και για μουσική εκτός από τοστ και πορτοκαλάδα . ….εγώ πάντως θα έχω κάτι κομμάτια με γκάιντα και μπεντίρ …χα .\nΤετάρτη, 18 Μαρτίου, 2009\nΓιατί δεν ξυπνάς 10 λεπτά νωρίτερα και παίζεις τσαμπούνα να ξυπνήσεις τον ευατόν σου;\nΤρίτη, 31 Μαρτίου, 2009\nΣου έχω και μια ακόμη πρόταση:\nΙΠΤΑΜΕΝΟ ΞΥΠΝΗΤΗΡΙ FLYING ALARM CLOCK\nΑν το πρωϊνό ξύπνημα μέχρι τώρα για εσάς ήταν μαρτύριο, ετοιμαστείτε να γίνει μια ολόκληρη περιπέτεια. Με το νέο ξυπνητήρι σας πλέον δεν θα χρειάζεται απλά να πατήσετε το διακόπτη λήξης του κουδουνίσματος αλλά να κυνηγήσετε τον έλικα μέσα στο δωμάτιο σας, όπου αυτός θα πετάει ανεξέλεγκτα μέχρι να τον εφαρμόσετε στην ειδική θέση του πάνω στο ξυπνητήρι.\n.. με 22€ στο e-shop.gr